Sony WF-1000XM3 Wireless Noise Cancelling Headphones Kini Rasmi – Harga Jualan RM949!

Sony kini memperkenalkan generasi terbaharu untuk segmen headphone keluaran mereka dikenali sebagai Sony WF-1000XM3 Wireless Noise Cancelling Headphones. Dari aspek fizikal, WF-1000XM3 tampil dengan binaan tanpa wayar dan sangat ringan – turut disertakan dengan cip Bluetooth.

Selain itu, ia turut memberikan keselesaan kepada pengguna dengan rekaan ‘ergonomic tri-hold’ di mana hadir dengan 4 saiz hybrid earbuds dan 3 saiz bagi triple comfort earbuds. Jadi anda boleh memilih yang mana selesa untuk kegunaan anda.

Lebih menarik, WF-1000XM3 juga mampu memberikan bunyi terbaik tanpa hingar (noise) kerana ia disertakan Dual Noise Sensor yang boleh beroperasi dengan HD Noise Canceling Processor QN1e. Ia juga dibina dengan teknologi Digital Sound Enhancement zengine HX (DSEE HX) bertujuan memberikan pengalaman audio terbaik dengan resolusi yang tinggi.

Untuk ketahanan, ia didakwa mampu bertahan sehingga 24jam. Menariknya lagi, ia boleh di cas menerusi bekas simpanannya – Dengan pengecasan 10 minit mampu memberikan ketahanan sehingga 90 minit. WF-1000XM3 juga boleh dioptimumkan untuk Google Assistent – boleh dikawal hanya menggunakan ‘kuasa’ suara sahaja.

Bagi yang berminat, WF-1000XM3 ditawarkan untuk pasaran tempatan dengan tanda harga RM949! Ia bakal tersedia di Sony stores di KLCC dan The Curve Serta Sony Store online dan di mana- mana pengedar yang sah. Maklumat lanjut, layari Sony Malaysia. Kepada kaki shopping online, jom beli barangan Sony menerusi : Shopee| Lazada.


Ujian Ketahanan iPhone XS Max! Badan Cukup Kuat, Tapi…

Dua minggu yang lepas kami baru sahaja menunjukkan satu video ujian ketahanan dari YouTuber terkenal JerryRigEverything pada POCOPHONE F1, hari ini ada pilihan baharu untuk diuji iaitu iPhone XS Max yang baru sahaja dibuka penjualannya.

Menurut apa yang dikongsikan oleh pihak Apple, siri iPhone terbaru merupakan peranti pintar yang paling tahan kerana menggunakan bahan kaca yang cukup kuat. Apakah prestasi sebenar di bawah ujian ketahanan JerryRigEverything?

Jom kita layan video~


Beli Laptop ASUS ROG Dan Dapatkan Jam G-Shock ROG X Edisi Terhad

Jam G-Shock merupakan jam paling popular yang diguna pakai oleh semua golongan manusia di muka bumi. Ia tidak mengira peringkat umur malahan jam ini juga boleh dijadikan ‘aset’ untuk dijual semula di masa kelak.

Hari ini melalui kolaberasi ROG dan G-Shock, para peminat komputer ASUS ROG berpeluang untuk mendapatkan seutas jam tangan G-Shock ROG X Edisi Terhad dalam kempen ‘Beli dan Menang’. Apa yang perlu anda lakukan ialah, beli mana-mana model laptop gaming GL503 Scar Edition, GL703, GL703 Scar Edition, GX501, atau G703 untuk mendapatkan jam idaman secara percuma bernilai RM699.

Bagi melayakkan diri, pelanggan perlu membeli laptop yang dinyatakan di atas di mana-mana kedai wakil sah bermula 1 Mac hingga 25 April 2018. Selepas pembelian dibuat, pelanggan perlu menyimpan resit bayaran – bersama butir-butir yang menunjukkan laptop dibeli di kedai tersebut untuk diisi di dalam borang atas talian iaitu “Time To ROG”. Dalam masa dua minggu, pelanggan akan dihubungi untuk membuat pengesahan. Jam yang ditawarkan terhad kepada 100 unit sahaja.

Dalam masa sama, untuk pembelian model terpilih seperti GL553VD, GL553VE, atau GL503 Hero Edition, sebanyak 16 unit G-Shock X ROG Edisi Terhad akan diberikan kepada pemenang mingguan.

Pengumuman pemenang akan dibuat di laman sosial Facebook dan Instagram pada 9, 16, 23, 30 Mac 2018, dan 6, 13, 20, 27 April 2018. Sila semak kedai wakil sah di sini.


ElectrifAi Mencapai Status Kecekapan Pembelajaran Mesin AWS dalam AI Lanjutan

JERSEY CITY, New Jersey, 11 Mac 2021 /PRNewswire/ — ElectrifAi, salah sebuah syarikat terkemuka di dunia dalam model kecekapan kecerdasan buatan (AI) praktikal dan model pembelajaran mesin (ML) pra-binaan, hari ini mengumumkan bahawa ia telah mencapai status Kecekapan Pembelajaran Mesin Amazon Web Services (AWS) dalam kategori Kecerdasan Buatan Lanjutan (Applied AI) baharu. Gelaran ini mengiktiraf bahawa ElectrifAi telah menunjukkan pengalaman dan kepakaran yang mendalam dalam membangunkan atau mengintegrasikan penyelesaian ML yang praktikal pada AWS.

Rakan Kongsi AWS diiktiraf sebagai sebahagian daripada pengembangan Kecekapan Pembelajaran Mesin AWS yang membantu pelanggan memanfaatkan penyelesaian pintar untuk memacu pengoptimuman perniagaan, pertumbuhan pendapatan pelanggan dan pengurangan kos. Ini dilakukan dengan mencipta, mengautomasi dan menguruskan aliran kerja ML yang lengkap menggunakan kecerdasan mesin.

Aplikasi dipacu AI dan ML ini matang dengan pantas dan mewujudkan permintaan baharu terhadap perusahaan. AWS kekal bersaing dan mengembangkan Program Kecekapan AWS secara berterusan untuk menyediakan pelanggan dengan keupayaan yang melibatkan peningkatan teknologi dan tawaran perundingan rakan kongsi AWS. AWS melancarkan dua kategori baharu dalam Kecekapan Pembelajaran Mesin AWS iaitu AI Lanjutan dan Operasi ML (ML Ops) untuk membantu pelanggan mengenal pasti dan melibatkan Rakan Kongsi AWS yang amat khusus secara mudah dan yakin dengan keupayaan AI Lanjutan dan/atau Operasi ML. Dengan pengembangan program ini, pelanggan akan dapat melangkaui keupayaan platform pemprosesan data dan sains data yang ada sekarang dan mendapatkan Rakan Kongsi AWS yang berpengalaman yang akan membantu menghasilkan model-model yang berjaya (ML Ops) serta mendapatkan pakej yang tersedia untuk membantu masalah perniagaan mereka (AI Lanjutan).

Kejayaannya dalam mencapai Kecekapan Pembelajaran Mesin AWS dalam kategori AI Lanjutan telah membezakan ElectrifAi sebagai Rakan Kongsi AWS dengan kepakaran domain yang mendalam dan kejayaan pelanggan yang telah terbukti.

“Ia menjadi lebih penting sekarang bagi perniagaan untuk berubah kepada penyelesaian ML dan AI terkini pada AWS. Untuk membantu pelanggan membuat pilihan yang tepat apabila mencari Rakan Kongsi AWS yang paling berkelayakan untuk tugasan tersebut, kami telah memperluas Kecekapan Pembelajaran Mesin AWS bagi membantu pelanggan mengenal pasti Rakan Kongsi AWS yang pakar dalam bidang AI Lanjutan dan Operasi ML dengan mudah,” kata Julien Simon, ‘Evangelist’ AI & ML Global AWS. “Rakan-rakan Kongsi AWS ini telah disaring oleh AWS berdasarkan kemampuan teknologi dan rekod prestasi kejayaan yang kukuh serta kami berasa gembira dapat memasukkan ElectrifAi dalam pelancaran Kategori Kecekapan Pembelajaran Mesin AWS yang baharu. Kami berharap dapat berinovasi bersama-sama dan terus memberikan perkhidmatan kepada pelanggan kami dengan tawaran teknologi dan perundingan Rakan Kongsi AWS yang inovatif dan sah.”

“Kami berbangga dan teruja menerima gelaran Kecekapan Pembelajaran Mesin AWS untuk AI Lanjutan – salah sebuah syarikat pertama yang memperoleh status berprestij ini. Sebagai peneraju dalam model pembelajaran mesin pra-binaan, kami menganggap diri kami sebagai pelopor kepada perusahaan AI praktikal yang berteraskan AI Lanjutan,” kata Jim McGowan, Naib Presiden Kanan Rakan Kongsi Awan ElectrifAi.

AWS membolehkan penyelesaian yang menjimatkan kos, fleksibel dan boleh diskala yang sesuai digunakan oleh syarikat permulaan hingga kepada perusahaan global. Untuk menyokong integrasi dan penggunaan penyelesaian yang lancar ini, AWS telah mewujudkan Program Kecekapan AWS bagi membantu pelanggan mengenal pasti Rakan Kongsi AWS yang mempunyai pengalaman dan kepakaran industri yang mendalam.

Amazon SageMaker membawa keupayaan AI/ML yang sesuai dengan setiap persekitaran AWS secara lancar. ElectrifAi direka untuk meningkatkan keupayaan Amazon SageMaker dengan mempercepat tempoh masa daripada pembelian hingga kepada penilaian pelanggan dengan model pembelajaran mesin pra-binaan (termasuk pra-latihan, pra-berstruktur dan baharu). Para pelanggan boleh mendapatkan model pembelajaran mesin yang berfungsi dalam masa yang singkat berbanding masa yang diperlukan untuk membina model sendiri dan tanpa perlu membina infrastruktur tambahan. Sebagai Rakan Kongsi AWS, pelanggan ElectrifAi dapat menjalankan data mereka melalui Kilang Model ML ElectrifAi pada Amazon SageMaker tanpa perlu memindahkan data mereka daripada persekitaran sekarang. Model pra-binaan ElectrifAi memacu pertumbuhan pendapatan dan penjimatan kos serta meningkatkan keuntungan dan prestasi.

“Melalui penyelesaian ElectrifAi, OXIO akan dapat memberikan perkhidmatan kepada para pelanggan dengan Sains Data dan keupayaan AI yang terbaik dan tiada tandingan dalam industri telekomunikasi masa kini. Keupayaan AI ElectrifAi akan membantu OXIO membentuk semula industri telekomunikasi kerana kami mengetahuinya sebaik sahaja kami menerapkan model perniagaan yang baharu sepenuhnya dan kami berharap dapat memperluas kerjasama ini dalam bidang lain,” kata Gilles Louwerens, Ketua Kecerdasan Pelanggan & Perniagaan OXIO.

Tentang ElectrifAi  ElectrifAi ialah peneraju global dalam model pembelajaran mesin yang siap tersedia untuk perniagaan. Misi ElectrifAi adalah untuk untuk membantu organisasi mengubah cara mereka bekerja melalui pembelajaran mesin: mendorong peningkatan pendapatan, pengurangan kos serta peningkatan keuntungan dan prestasi. Ditubuhkan pada tahun 2004, ElectrifAi menawarkan kepemimpinan industri berpengalaman, suatu pasukan global dengan kepakaran domain serta rekod yang terbukti untuk mengubah data berstruktur dan tidak berstruktur pada skala. Perpustakaan besar produk berasaskan Ai merentasi fungsi perniagaan, sistem data dan pasukan untuk mendorong hasil yang unggul dalam jangka masa yang singkat. ElectrifAi mempunyai kira-kira 200 orang saintis data, jurutera perisian dan pekerja dengan rekod yang telah terbukti dalam urus niaga dengan lebih 2,000 pelaksanaan pelanggan yang kebanyakannya adalah untuk syarikat Fortune 500. Teras bagi misi ElectrifAi ialah komitmen untuk menjadikan AI dan pembelajaran mesin lebih difahami, praktikal dan menguntungkan bagi perniagaan dan industri di seluruh dunia. ElectrifAi beribu pejabat di Jersey City serta mempunyai pejabat-pejabat yang terletak di Shanghai dan New Delhi.

Logo – https://ering.com.my/wp-content/uploads/2021/03/electrifai-mencapai-status-kecekapan-pembelajaran-mesin-aws-dalam-ai-lanjutan.jpg

Keywords: Art Computer Networks Computer Software Computer/Electronics Entertainment Telecommunications Corporate Expansion

Source: PRNEWSWIRE


Rasmi!! Xiaomi Redmi 5 [RAM 2GB/16GB] berharga RM499 & Redmi 5 Plus [RAM 4GB/64GB] RM899

Sebelum ini, eRing ada memberitahu mengenai pelancaran dua varian terbaru Redmi 5 dan 5 Plus yang akan diperkenalkan hari ini. Kini Xiaomi dengan rasminya telah menambah dua lagi model baru untuk anda iaitu Redmi 5 [RAM 2GB/16GB] dan Redmi 5 Plus [RAM 4GB/64GB] yang dijual pada harga RM499 dan RM899.

Xiaomi terlebih dahulu memperkenalkan Redmi 5 [RAM 3GB/32GB] serta Redmi 5 Plus [RAM 3GB/32GB] yang boleh dibeli dengan harga RM679 dan RM749.

Masih mengekalkan spesifikasi yang sama, cuma ia menawarkan lebih banyak pilihan memori untuk anda. Xiaomi Redmi 5 [RAM 2GB/16GB] dan Redmi 5 Plus [RAM 4GB/64GB] boleh di beli di Lazada bermula hari ini.


MSi Bakal Lancarkan Beberapa Produk pada 1 Jun Ini!!!

MSI, jenama permainan terkemuka dunia, akan mengadakan pelancaran produk baru dalam talian pada 1 Jun. Direka khas untuk pemain, pencipta, dan elit perniagaan, satu siri produk mewah termasuk komputer riba, monitor, desktop, kad grafik, papan induk, dan perkakasan akan diumumkan dalam acara itu untuk memenuhi permintaan yang berbeza dalam pelbagai bidang.

Pelancaran ini bakal berlangsung pada 1 Jun jam 9 pagi dan berlangsung secara atas talian.

Anda boleh menonton pelancaran ini secara live di MSI YouTube, MSI Facebook dan MSI Twitter.


Beli Peranti Vivo Dan Berpeluang Memenangi Percutian 6 Hari 5 Malam Ke Destinasi Pilihan Sempena AidilFitri

Vivo telah mengumumkan pertandingan “Travel Around The World With Vivo” bersempena dengan ketibaan hari raya Aidil Fitri tidak lama lagi. Bagi setiap pembelian mana-mana peranti Vivo, pembeli berpeluang untuk memenangi hadiah utama iaitu percutian selama 6 hari 5 malam ke destinasi yang menarik seperti Jepun, China, Korea, Turkey, India, Mekah, Croatia, Greece, Egypt, Perancis, Jerman, Australia dan Itali.

Pertandingan bermula dari 25 Mei sehingga 9 Jun 2019. Selain itu, terdapat juga hadiah wang tunai dan hadiah yang bernilai sehingga RM40000 yang boleh direbut termasuklah 3 hadiah tempat pertama iaitu RM1888 setiap satu.

Caranya sangat mudah:

Pembeli yang membeli peranti Vivo di pengedar yang sah akan diberi QR code untuk diimbas yang mana mereka akan menghantar IMEI bagi peranti yang baharu sahaja dibeli.

Anda boleh membeli peranti Vivo di VivoStore atau menyemak pengedar yang sah berdekatan anda dengan klik di sini. Anda juga boleh melayari laman Facebook Vivo.

Baca juga:


Apple Bakal Memperkenal Komputer Riba Mengguna Cip Pemproses Keluaran Sendiri!!??

Sebelum ini ada desas-desus memperkatakan tentang Apple bakal menggunakan cip pemproses sendiri bagi Mac yang mana bakal memberikan kuasa pemproses yang lebih baik.

Justeru, dikhabarkan peranti berkenaan bakal diperkenalkan pada November ini namun tiada sebarang info penuh mengenai peranti ini.

Pasti ramai yang tidak sabar untuk melihat peranti berkenaan dan bagaimana prestasinya. Jadi, ayuh sama-sama kita nantikan!!!!


Jalan Jalan Cari Makan

Siapa tidak kenal Jalan Jalan Cari Makan? Program TV ulasan makanan yang paling popular. Kini rancangan tersebut mempunyai aplikasinya sendiri di mana anda boleh makan dengan meriah seperti hos rancangan tersebut. Bukan sahaja anda boleh melihat cadangan restoran dan tempat makan terbaik, anda juga berpeluang berkongsi ulasan anda tentang makanan dan restoran tersebut bersama ahli komuniti.

Selain itu, anda juga berpeluang menikmati pelbagai tawaran seperti potongan harga dari restoran-restoran yang mengambil bahagian.

Muat Turun


Xiaomi Redmi 6 & Redmi 6A Kini Mendarat Di Malaysia – Harga Bermula RM349

Xiaomi ada peranti baharu untuk anda! Redmi 6 dan Redmi 6A masih kekal dengan tawaran harga mampu milik, dengan spesifikasi yang boleh dikatakan memuaskan!

Redmi 6 hadir dengan paparan skrin 5.45 inci pada nisbah 18:9, skrin-ke-kerangka mencapai 80.5%. Panel belakang jenis polikarbonat tampil seperti permukaan logam dengan rekaan melengkung. Di sini terletaknya dwi kamera 12MP + 5MP dengan sokongan LED flash dan PDAF, sementara kamera hadapan 5MP disokong oleh mod potret AI.

Kuasa dalaman adanya cip pemproses MediaTek Helio P22 terkini, memori 3GB RAM dan 32GB ROM yang menyokong kad microSD sehingga 256GB. Kapasiti bateri sebesar 3000mAh diletakkan pada badan ini menjamin penggunaan masa panjang tanpa masalah.

Spesifikasi Redmi 6A pula lebih kepada pemula, ia hadir dengan cip pemproses MediaTek Helio A22, 2GB RAM dan 16GB ROM (sokong kad microSD sehingga 256GB). Bahagian kamera pula hanya satu lensa ditawarkan pada kamera utama iaitu 13MP dengan sokongan flash dan PDAF, manakala kamera hadapan yang juga berfungsi sebagai AI face unlock dibekalkan lensa 5MP.

Redmi 6 yang menyokong pengimbas cap jari dan AI face unlock ini ditawarkan pada harga RM499, melalui laman e-dagang Lazada dan Shopee, serta pengedar sah Xiaomi. Sementara Redmi 6A boleh didapat dengan harga RM349 melalui Lazada dan pengedar sah Xiaomi, kedua-dua peranti ini akan bermula dijual pada 25 Julai nanti.


Honor 6A – Kerangka Logam Dengan Android Nougat

Honor sekali lagi memperkenalkan peranti terbaru mereka yang diberi nama Honor 6A, dengan harga jualan yang rendah tetapi memiliki spesifikasi yang baik seperti set cip Snapdragon 430, RAM 2GB dan storan 16GB. Sistem operasinya pula menggunakan Android Nougat dan kerangka lapisan logam menjadikan harganya USD115 (lebih kurang RM495).

Honor 6A disaratkan dengan bateri besar iaitu 3,020mAh bersama paparan skrin 5 inci 720p seterusnya memberikan masa mengguna yang lebih lama. Kamera di bahagian belakang sedia dengan 13 Megapiksel yang mampu merakam video berkualiti 1080p, turut diletakkan di bawahnya ialah pengimbas cap jari dengan kelajuan 0.5 saat. Kamera depan pula hadir dengan 5 Megapiksel di samping menyokong rangkaian 4G LTE dan VoLTE.

Akhir sekali, Honor 6A juga menawarkan varian atasan pada harga USD145 (kira-kira RM625) dengan memori yang berbeza iaitu RAM sebesar 3GB dan storan sebanyak 32GB. Kedua-dua model ini diberi pilihan warna perak dan emas sahaja buat masa ini.

Honor tidak menyatakan sama ada Malaysia menerima atau tidak. Harap-harap masuk sebabnya memang berbaloi betul!


Ujian Benchmark Antutu Terdedah! Prestasi Snapdragon 855 Paling Ohsem!

Tahun 2018 kita memperlihatkan pengeluar pemproses terkenal berusaha meningkatkan prestasi cip pemproses mereka, antaranya Huawei Kirin 980 dan Apple A12 Bionic.

Qualcomm Snapdragon sebagai salah satu pengeluar terbesar dikatakan juga bakal melancarkan cip pemproses terkini Snapdragon 855 (8150), ia dijangka hadir di bawah sokongan Unit Pemprosesan Neural (NPU) yang lebih kurang sama seperti Huawei.

Terkini terdedah pula ujian benchmark Antutu bagi Snapdragon 855, skor 362,292 ini merupakan skor tertinggi dalam platform Android masa kini. Melalui maklumat dalam Antutu, Snapdragon 855 menggunakan struktur 1+3+4 dengan frekuensi masing-masing 2.85GHz, 2.4GHz dan 1.78GHz. Penggunaan GPU dipercayai adalah Adreno 640, di mana mempunyai peningkatan prestasi melebihi 20% berbanding Adreno 630.

Prestasi Snapdragon 855 melebihi Kirin 980 sebanyak 16%, manakala melebihi Snapdragon 845 sebanyak 20%. Menurut khabar angin, peranti pertama yang akan menggunakan SD855 adalah Xiaomi Mi 9.

___________________________________________________________

[ Artikel Popular ] Reviu Eksklusif: Xiaomi Mi 8 Lite, Spesifikasi Unggul Yang Mampu Milik

[ Artikel Popular ] Kini, Anda Boleh Dapatkan Honor Magic 2 Di Malaysia – Harga Bermula RM2,799

[ Artikel Popular ] 10 Spesifikasi Padu Siri Huawei Mate 20 Yang Pasti Penuhi Keperluan Pengguna


Pokemon Pun Sambut Valentine’s Day : )

Jangan risau kalau korang tak ada partner pada Valentine’s Day nanti, Pokemon Go boleh teman korang sepanjang hari tersebut.

Niantic mengumumkan acara istimewa ini telah pun bermula dan akan berakhir pada 15 Februari nanti. Sepanjang tempoh acara khas ini, Niantic menjanjikan jumlah candy yang lebih besar dan pemanjangan tempoh Lure aktif. Selain itu Pokemon berwarna merah jambu juga akan lebih kerap muncul sepanjang Valentine’s Day ini, jadi tak perlulah korang rasa sunyi nanti.


Jualan Pertengahan Tahun HONOR – Nikmati Pelbagai Produk Termasuklah Komputer Riba Dengan Tawaran Ganjaran Bernilai Sehingga RM400!!

Berita baik bagi pengguna yang mencari komputer riba berprestasi tinggi dan peranti boleh pakai premium pada harga diskaun. HONOR Malaysia akan menganjurkan Jualan Pertengahan Tahun HONOR untuk beberapa produknya bermula 6 Jun hingga 30 Jun ini.

Ganjaran bernilai sehingga RM400 akan diberikan untuk pembelian komputer riba, jam tangan pintar dan gelang pintar menerusi wakil penjual HONOR terpilih di seluruh negara.


Laptop LG Gram Terbaru Akan Diperkenalkan Di CES 2018

Pada pameran elektonik CES 2018 yang akan berlangsung tahun hadapan, LG dilaporkan bakal memperkenalkan barisan laptop terbaru mereka di bawah keluarga Gram. Bermula pada tahun 2014, model Gram telah dilancarkan dengan ciri-ciri sebuah laptop mudah alih yang ringan dan berkuasa.

Jadi untuk memantapkan lagi produk laptop kali ini, LG Gram akan menerima tambah baik dari segi keseluruhan termasuklah reka bentuk, perkakasan dalaman, dan ciri-ciri tambahan yang lain. Apa yang ingin diketengahkan ialah, rekaan yang amat nipis ini tidak terhad dengan kapasiti bateri. LG Gram akan dibekalkan bateri sebesar 72Wh yang mampu bertahan lebih lama.

LG Gram yang kompak ini didatangkan dengan dua varian berbeza, satunya hadir dengan skrin bersaiz 13 inci, dan satu lagi bersaiz 14 inci. Kedua-duanya memiliki bingkai yang nipis disamping papan kekunci yang berlampu ambien. Perkakasan dalam dikuasakan oleh cip pemproses generasi ke-8 Intel Core i7 dan Core i5 bersama storan SSD yang turut menyokong ruangan slot SSD yang kedua.

Binaan kerangkan badan berasaskan gentian karbon Nano dan logam aero-angkasa juga berupaya menahan impak hentakan, tekanan, suhu, malahan, telah diiktiraf oleh U.S Military MIL-810G.

LG Gram akan mula ditawarkan di AS bermula bulan hadapan. Bagaimanapun, untuk pasaran negara lain ia akan menyusul tidak lama lagi.


Huawei P9 Edisi Terhad Kini Lebih Berkuasa & Tampil Berwarna Baru

Menerusi laman Facebook, Huawei Malaysia telah mengumumkan ketibaan Huawei P9 yang lebih berkuasa dengan warna baru. Peminat merah jambu terutamanya golongan wanita kini boleh menjadikan Huawei P9 Emas Ros, sebagai salah satu pelengkap aksesori harian mereka dan diperkenalkan dalam edisi terhad.

Di pasaran Malaysia, peranti ini hanya menawarkan sebanyak 999 unit sahaja. Lebih menarik, P9 yang ditawarkan dalam edisi terhad ini menyokong memori dalaman dan RAM yang lebih besar berbanding model sedia ada, iaitu 4GB RAM dan memori dalaman sebesar 64GB berbanding hanya 32GB dan 3GB RAM sahaja pada sebelum ini. Spesifikasi lain yang disokong masih sama seperti model P9 sebelumnya.

Huawei P9 edisi terhad ini telahpun mula dijual di pasaran tempatan dengan harga RM2,399 (termasuk GST) dan sempena dengan promosi #Weito Hari Malaysia, semua pembeli Huawei P9 akan menerima hadiah misteri bernilai RM259.


Digi & Rakan Program Future Skills For All Melancarkan Cabaran Pengaturcaraan Untuk Pelajar Sekolah!!

Digi Telecommunications Sdn Bhd (Digi) bersama rakan program Future Skills for All (FS4A), iaitu Perbadanan Ekonomi Digital Malaysia (MDEC), UNICEF dan ARUS Academy (ARUS) mengajak pelajar Malaysia menyertai ‘Pertandingan Pengaturcaraan #BolehCode’ yang dilancarkan baru-baru ini. Pertandingan ini, yang merupakan sebahagian daripada inisiatif #BolehCode, bertujuan memupuk minat generasi muda khususnya terhadap kemahiran digital.

Pertandingan tersebut terbahagi kepada dua kategori iaitu kategori pelajar Tahun 3-6 bagi cabaran Micro:bit Makecode, dan kategori pelajar Tingkatan 1-4 bagi cabaran HTML, Python dan SQL. Para peserta berpeluang memenangi hadiah bernilai hingga RM20,000.

Pertandingan akan bermula dengan pusingan peringkat negeri dari 13 hingga 17 September 2021 dan kemuncaknya adalah cabaran peringkat kebangsaan dari 4 hingga 15 Oktober 2021. Digi, bersama rakan program FS4A, juga melancarkan Kempen Duduk Rumah iaitu siri bengkel dalam talian dan sesi temu bual bersama profesional industri untuk membimbing pelajar menyertai pertandingan ini.

Pelajar atau sekolah yang berminat boleh mendapatkan maklumat lanjut mengenai pertandingan dan cara untuk mendaftar di sini: https://arus.cc/pekmaklumat-pertandingan-bolehcode.


Cara Mudah Menukar Suara Navigasi Waze Menggunakan Suara Anda

Anda pasti sudah bosan mendengar suara sama sahaja setiap kali anda menggunakan navigasi daripada aplikasi Waze. Jangan bimbang kerana sebenarnya anda boleh menggunakan suara anda sendiri pada aplikasi ini. Menarik bukan!!! Jom kita lihat cara mudah bagi melakukan tetapan ini!!!

#1 Tekan aplikasi Waze dan pilih simbol pembesar suara di bahagian bawah sebelah kanan.

#2 Kemudian anda perlu menekan Suara Waze (Waze Voice).

#3 Anda akan menjumpai Rakam Suara Baru (Record New Voice) di bahagian bawah Perakam Suara (Voice Recorder).

#4 Pilih perkataan dan mula merakam suara anda.

#5 Tekan butang Selesai (Done) setelah menamakan arahan suara tersebut.

Mudahkan cara melakukan tetapan ini. Jadi apa tunggu lagi, Cubalah!!!

Artikel Berkaitan:


Apple Airpods Pro Lite Bakal Dilancarkan Bulan Hadapan?

Peminat Apple harus menunggu sehingga bulan hadapan kerana dikhabarkan Airpods Pro Lite mingkin bakal hadir pada bulan hadapan.

Maklumat tersebut tertiris menerusi satu akaun Twitter milik Jom Prosser yang menyatakan bahawa ia bakal dilancarkan bersama MacBOok Pro 13.

Jadi sama-sama kitanantikan kesahihannya!!


Huawei P20 & P20 Pro Diperkenalkan Secara Rasmi – Berharga RM2,599 & RM3,299

Seperti yang kita semua tahu, Huawei P20 dan P20 Pro baru sahaja dilancarkan di Paris pada 28 Mac yang lepas. Hari ini, Huawei Malaysia dengan rasminya telah mengumumkan P20 dan P20 Pro untuk pasaran malaysia. Kedua-duanya ditawarkan pada harga RM2,599 untuk P20 dan P20 Pro pula berharga RM3,299.

Kedua-dua peranti ini akan dijual bermula 6 April 2018 dan juga tersedia untuk telco Celcom, Digi, Maxis dan Seng Heng. Pelanggan yang membeli telefon pintar ini juga dapat mengakses aplikasi khas di dalam peranti ini untuk menebus pelbagai hadiah menarik. Huawei P20 dan P20 Pro didatangkan dengan tiga pilihan warna iaitu Hitam, Midnight Blue dan Pink Gold.

Beli di sini ⇓⇓

Huawei P20 dan P20 Pro hadir dengan skrin FullView Display 18:7:9 bersaiz 5.8 inci LCD (2244 x 1080p) dan 6.1 inci OLED (2240 x 1080p). masih mengekalkan pemproses Kirin 970, ia hadir dengan dua varian iaitu 128GB/4GB RAM dan 128GB/6GB RAM pada varian Pro.

Keistimewaan telefon pintar ini adalah penggambarannya yang hebat! Huawei P20 dibekalkan dwi-kamera gabungan daripada sensor 12 MP + 20 MP dibantu oleh aperture f/1.8 dan f/1.6 pada setiap sensor. Manakala Huawei P20 Pro pula ditambah dengan satu lagi sensor 40 Megapiksel, sekaligus menjadikan P20 Pro telefon pintar tiga kamera berteknologi Leica pertama di dunia.


HONOR Earbuds 2 Lite dilabelkan ‘Peneman Penstriman Muzik Terbaik’ oleh JOOX!!

Menumpu dalam menghasilkan muzik tulen, pembatalan hingar aktif (ANC) dan hayat bateri lebih lama, HONOR Earbuds 2 Lite dilabelkan sebagai fon telinga terbaik oleh JOOX dan juga ‘peneman’ penggemarmuzik.

Sebagai generasi baru fon telinga Stereo Tanpa Wayar Sebenar (TWS), HONOR Earbuds 2 Lite mengetengahkan tiga sorotan utama iaitu hayat bateri 32 jam, ANC dan pengecasan pantas. Fon telinga ini adalah ‘teman sejati’ siri baru telefon pintar HONOR 50 yang akan memasuki pasaran Malaysia dalam masa terdekat.

Gaya mewah, ringan, bateri tahan lama Didatangkan dalam rekaan kecil, bergaya dan ergonomik, fon telinga ini boleh dipakai untuk tempoh yang lama. Ia sangat ringan membuatkan anda seakan tidak merasainya di telinga! Fon telinga ini dipadankan dengan bateri berkapasiti besar dan penggunaan tenaga rendah agar penggemar muzik boleh memutar lagu selama 32 jam.

Dengan HONOR Earbuds 2 Lite, anda boleh ‘melayan’ lagu tanpa gangguan selama 10 jam dengan hanya sekali pengecasan. JOOX mempunyai 40 juta koleksi muzik dan ini memberi pengalaman menstrim muzik dengan bebas pada bila-bila masa.

Teknologi ANC memberi pengalaman pendengaran lebih baik dan jelas Teknologi ANC HONOR Earbuds 2 Lite berupaya mengurangkan bunyi bising persekitaran sehingga 22 desibel (dB), sekaligus memberi pengalaman mendengar muzik dengan audio jelas kepada pendengar apabila memutar senarai lagu kegemaraan. Ini memberi pengalaman mendengar yang berkualiti. Tak kira di mana anda berada, sama ada menunggu tren, berbaris untuk membeli kopi atau di rumah memikirkan lagu hit terbaru JOOX, HONOR Earbuds 2 Lite dapat menghalang bunyiuntuk anda ‘menyelam’ ke dalam dunia muzik.

Dwi mikrofon, anti bunyi angin dan penerimaan lebih jelas HONOR Earbuds 2 Lite dipasangkan teknologi dwi mikrofon yang berupaya mengesan suara manusia. Menggunakan struktur anti laluan angin, HONOR Earbuds 2 Lite dapat mengurangkan bunyi angin supaya suara lebih jelas didengar. Dengan HONOR Earbuds 2 Lite, anda boleh mencipta bunyi sendiri seperti pakar audio dan menghasilkan rakaman berkualiti tinggi. Ciri-ciri ini sesuai untuk sesi karaoke. Anda hanya perlu memakai fon telinga, membuka JOOX dan menyanyi sepuas hati di rumah.

Digelar “Peneman Penstriman Muzik Terbaik” oleh JOOX, HONOR Earbuds 2 Lite dijual pada harga RM299 dan kini ditawarkan pada harga Early Bird sebanyak RM269. Sebagai tambahan, pembeli berpeluang menikmati langganan VIP JOOX selama 3 bulan dengan baucar bernilai RM56.70. Ahli VIP JOOX berpeluang menikmati akses tanpa had ke lebih 40 juta koleksi muzik, tiada gangguan iklan, memuat turun lagu tanpa had, dengar lagu ‘offline’ serta muzik dengan kualiti Hi-Fi. Baucer adalah berdasarkan siapa cepat dia dapat. Cepatlah membelinya sekarang untuk menikmati diskaun ini!

Sehingga 15 Julai 2021, kunjungi platform e-dagang Lazada HONOR Flagship Store, Shopee HONOR Malaysia Official Store, Senheng Online Store dan Stor HONOR Berdaftar di seluruh negara untuk menikmati diskaun Early Bird bernilai RM85! Apa anda tunggu lagi? Rebutlah HONOR Earbuds 2 Lite sekarang!


Tawaran Eksklusif vivo kempen Raya “Hati Rapat, Raya Berkat” Khas Untuk Peminat!!!

Bersempena dengan Hari Raya Aidilfitri, vivo Malaysia memulakan Kempen Raya, “Hati Rapat, Raya Berkat” dengan tawaran eksklusif untuk direbut. Dari 1 hingga 16 Mei, pelanggan yang membeli telefon pintar vivo di kedai konsep vivo dan mana-mana kedai yang mengambil bahagian, termasuk peniaga sah, kedai Maxis di seluruh negara, dan kedai rasmi vivo  di Shopee dan Lazada akan layak untuk menyertai pertandingan cabutan bertuah dan pergi dengan hadiah menarik bernilai sehingga RM68,888.00.

Beberapa hadiah menarik yang dapat dinantikan oleh pelanggan termasuk:

Bagi mereka yang membeli mana-mana telefon pintar vivo berharga RM500 ke atas, mereka berhak untuk menghantar penyertaan mereka untuk menyertai pertandingan cabutan bertuah. Pelanggan akan diminta untuk mengisi dan menghantar butiran mereka menggunakan kod QR yang disediakan di kedai konsep vivo atau mana-mana kedai yang mengambil bahagian.

Sepanjang tempoh kempen, pelanggan juga dapat membeli vivo Y12s yang baru dilancarkan (4GB RAM + 128GB ROM) dengan harga promosi pada masa terhad RM599, sehingga dapat menikmati potongan harga bernilai RM100. Vivo Y12s dikuasakan oleh pemproses MTK Helio P35 yang mampu mencapai hingga 2,3 GHz, dan dilengkapi dengan Kamera Dual AI, kamera utama belakang 13MP dan Paparan Halo FullView 6.51 inci dengan resolusi HD + (1600×720), sesuai untuk peminat permainan yang ingin mencabar orang yang mereka sayangi ke pertandingan permainan mudah alih yang mesra di Raya ini.

Sementara itu, telefon pintar vivo Y31, yang dijual pada harga RM999, boleh dibeli dengan harga promosi masa terhad RM899. Siri Y31 yang chic dilengkapi dengan Halo FullView  Display, kamera tiga AI dan dikuasakan dengan Platform Bergerak Qualcomm Snapdragon  6 Series. Telefon pintar ini juga dilengkapi untuk mengaktifkan fitur Super Night Mode setiap kali pengguna berada dalam suasana cahaya rendah – sesuai untuk orang yang anda sayangi berkumpul bersama untuk menonton iklan Raya yang menghangatkan hati bersama-sama melalui layar vivo Y31.

Bagi mendapatkan maklumat lanjut, layari laman sesawang vivo Malaysia’s official Facebook page, official Instagram page dan official Website.


Siri HUAWEI P40 Kini Rasmi Di Malaysia!! – Harga Jualan Bermula Dari RM2799

Jenama peranti pintar terkemuka, HUAWEI baru sahaja melancarkan siri HUAWEI P40 bagi pasaran Malaysia yang mana ia dijual pada harga bermula dari RM2799.

Peranti ini tampil dengan spesifkasi yang sangat berkuasa apabila ia dihadirkan dengan skrin bersaiz 6.1” OLED dan tampil dengan EMUI 10.1. Ia tampil dengan pemproses yang berkuasa iaitu Kirin 990 5G dan dipadankan dengan RAM sebesar 8GB dan storan sebesar 128GB.

Hadir dengan 3 kamera bagi kamera utama iaitu 50MP + 8MP + 16MP manakal kamera hadapa pula 32MP + Sensor IR memberikan kualiti gambar yang terbaik.

Dari aspek bateri pula, ia disertakan dengan 3800mAh dan dipadankan dengan Pengecasan pantas 22.5W.

1 lagi model bagi siri yang berkuasa ini. Hadir dengan skrin bersaiz 6.58 Flex OLED. Kuasa dalaman pula pastinya memukau apabila ia dihadirkan dengan pemproses Kirin 990 5G dan dipadankan dengan storan sebesar 256GB dan RAM sebesar 8GB.

Dari aspek kamera pula, ia tampil dengan 50MP + 40MP + 12MP + ToF bag kamera utama dan 32MP + Sensor IR bagi kamera hadapan buatkan ia sesuai bagi si kaki kamera.

Bateri juga tidak mengecewakan apabila ia tampil dengan 4200mAh dan dipadankan dengan pengecasan pantas 40W + pengecasan nirwayar 27W.

Ini adalah model yang paling berkuasa dalam barisan siri HUAWEI P40. Tampil dengan skrin yang dengan HUAWEI P40 Pro iaitu 6.58” Flex OLED dengan kadar semula 90Hz memberikan paparan terbaik.

Tampil dengan pemproses yang berkuasa Kirin 990 5g dan dipadankan dengan RAM sebesar 8GB dan storan sebesar 512GB pastinya memberikan pengalaman terbaik kepada anda.

Kamera juga yang paling berkuasa apabila ia disertakan dengan 5 kamera iaitu 50MP + 40MP + 8MP + 8MP + ToF bagi kamera utama dan 32MP + Sensor IR bagi kamera hadapan memberikan kepada anda hasil gambar yang terbaik.

Bateri juga tidak mengecewakan apabila ia disertakan dengan kapasiti 4200mAh dan dipadankan dengan pengecasan pantas 40W + Pengecasan nirwayar 40W.

Harga & Ketersediaan

Pra-tempahan boleh dilakukan bermula 3 April ini sehingga 10 April, dan penghantaran akan dilakukan bermula 11 April.


Terbaik Apple! Kemas Kini iOS 9.3.6 & 10.3.4 Ditawarkan Pada iPhone Lama – Prestasi GPS Menerima Penambahbaikan

Apple selain mengumumkan kemas kini iOS 12.4 bagi peranti iPhone, ada berita baik juga kepada pengguna iPhone dan iPad lama kerana mereka juga telah mengedarkan kemas kini iOS 9.3.6 dan 10.3.4 khas untuk peranti iPhone dan iPad lama.

Kemas kini baharu ini lebih menekankan pada penambahbaikan prestasi GPS bagi sistem penjejakan lokasi yang lebih tepat. iPhone 4S, iPad mini, iPad 2 dan iPad 3 dapat menerima kemas kini iOS 9.3.6, sementara iPhone 5 dan iPad 4 akan menerima kemas ini iOS 10.3.4.


Beli Vivo V11, V11i & Dapat Hadiah Percuma Pada 22 September Ini!

Antara perkara yang paling digemari oleh orang ramai ialah barangan percuma dengan setiap pembelian. Oleh itu, hai untuk semua peminat Vivo, di sini kami ada berita baik untuk anda!

Vivo Malaysia mengumumkan dengan setiap pembelian Vivo V11 atau V11i di kedai-kedai konsep Vivo terpilih di seluruh negara, pelanggan berhak menuntut 3 jenis hadiah percuma. Tawaran ini hanya berlangsung selama SEHARI SAHAJA iaitu pada 22 September 2018 (SABTU).

Difahamkan, antara hadiah menarik yang disediakan untuk anda adalah seperti jam penggera, kipas atau kotak hadiah premium Vivo V11. Namun begitu, untuk makluman semua hadiah adalah tertakluk pada ketersediaan stok.


Alibaba Melabur Dalam Perniagaan Penghantaran Makanan

Alibaba Group Holding Ltd telah bersetuju untuk melaburkan USD1.25 bilion (RM5.38 bilion) dalam perniagaan Ele.me, iaitu syarikat penghantaran makanan atas talian di China. Menurut laporan, Alibaba bakal menerima 27.7% saham di dalam Ele.me, menjadikan mereka pemegang saham terbesar. Ele.me merupakan servis online to offline yang semakin popular di China dengan menghubungkan pengguna dengan restoran yang beroperasi di negara tersebut. Selain itu, mereka juga menawarkan pelbagai servis lain seperti perkhidmatan tempahan teksi dan ulasan restoran.


Konsert OPPO Enco: Nikmati Diskaun OPPO Enco X, Enco Buds & Enco W11!

Konsert OPPO Enco yang dianjurkan oleh OPPO dan Shopee akan diadakan tidak lama lagi.Pelukis tempatan terkenal Khai Bahar, Iman Troye dan Syamel bersiap untuk menghidupkan semula rakyat Malaysia pada hujung minggu. Tetapi selain persembahan yang menarik, terdapat banyak perkara untuk diraikan pada hujung minggu.

Pada hari konsert (26 Jun 2021), OPPO Enco X, Enco Buds dan Enco W11 akan dijual secara eksklusif di Shopee dengan harga promosi masing-masing RM599, RM99 dan RM79. Selama anda tinggal di konsert ini, anda boleh mendapatkan kod promosi.

Pertama sekali, Khai Bahar akan menunjukkan kupon diskaun RM200 OPPO Enco X semasa konsert, dan 50 orang pertama akan berpeluang mendapatkannya. Apabila had atas dinaikkan, dengan promosi dan diskaun RM200, earbud TWS unggulan OPPO hanya RM399!

Seterusnya, Iman Troye dan Syamel juga akan menunjukkan kod promosi mereka kepada penonton, yang dapat ditebus oleh 50 peserta konsert terpantas. Dengan menggunakan kod ini, pembeli boleh membeli OPPO Enco Buds dan OPPO Enco W11 dengan harga RM1.


200 Hari lagi untuk CIIE keempat

SHANGHAI, 19 April 2021 /PRNewswire/ — Persiapan sedang dilakukan bersungguh-sungguh bagi menganjurkan Ekspo Import Antarabangsa China (CIIE) keempat, ekspo import terbesar di dunia yang akan dianjurkan hanya dalam tempoh 200 hari lagi dari 18 April.

Ribuan pempamer dan ratusan ribu pembeli dari seluruh dunia telah pergi ke Shanghai dalam tempoh tiga tahun yang lalu untuk memperoleh manfaat yang ditawarkan oleh ekspo tersebut. Dengan pengaruh dan ruangan pameran yang semakin meningkat, CIIE menjadi acara yang mesti dihadiri bagi perniagaan antarabangsa pada setiap bulan November.

Inilah sebabnya anda tidak boleh melepaskan peluang yang benar-benar unik yang disediakan oleh CIIE.

Pertama, ia besar secara skala dan merangkumi industri yang luas. CIIE telah berkembang pada skala dan pengaruh setiap tahun. Pada tahun 2020, ekspo ini berkeluasan 360,000 meter persegi — bersamaan dengan saiz kira-kira 70 buah padang bola sepak standard.

Ekso perdagangan global ini menyediakan rangkaian lengkap industri yang merangkumi perkhidmatan produk makanan dan pertanian, automobil, teknologi pintar dan teknologi maklumat, barangan pengguna, peranti perubatan, produk penjagaan kesihatan dan pertukaran.

Kedua, ia menampilkan peserta dan pameran yang berkualiti tinggi. Ribuan pempamer termasuk syarikat Global Fortune 500 dan peneraju industri menyertai ekspo ini setiap tahun. Acara ini telah menjadi satu kemestian bagi peneraju industri yang berpengaruh seperti syarikat farmaseutikal 10 terbaik di dunia dan pembuat kereta terkemuka di dunia. Tiada acara lain di dunia yang menyediakan pentas yang lebih baik dengan skala dan pengaruh seperti ini untuk debut produk Asia dan global. Dalam ketiga-tiga edisi terdahulu, lebih 1,300 produk dan perkhidmatan telah membuat debut China atau global mereka di ekspo tersebut.

Ketiga, perusahaan boleh menemui pembeli, memeterai perjanjian, memasuki pasaran China dan memperoleh projek. Kira-kira 1.3 juta orang pembeli telah menghadiri ketiga-tiga edisi pertama ekspo ini. Setiap tahun, organisasi yang mengambil bahagian memeterai perjanjian bernilai berbilion-bilion dolar di CIIE dan jumlah ini terus meningkat dalam setiap acara. Dalam tempoh tiga tahun yang lalu, lebih $200 bilion perjanjian telah ditandatangani.

Susulan daripada perjanjian ini, sejumlah 319 projek daripada kedua-dua ekspo yang pertama yang disokong oleh pelaburan asing bernilai $15 bilion telah dimulakan dan berjaya dilancarkan di China.

Keempat, ia merupakan pintu gerbang ke pasaran China dan laluan untuk memperoleh kejayaan. CIIE menyediakan laluan yang ideal untuk memahami dan memanfaatkan kekayaan pasaran China dengan penggunanya yang berjumlah 1.4 bilion orang. CIIE juga merupakan peluang terbaik bagi syarikat untuk bertemu rakan kongsi bagi sinergi perniagaan di keseluruhan rantaian nilai sama ada huluan dan juga hiliran.

Kelima, ia menawarkan perkhidmatan setempat supaya perniagaan boleh beroperasi dengan lancar. CIIE menyediakan manfaat tambahan untuk syarikat-syarikat yang memasuki pasaran China dengan menawarkan perkhidmatan khas yang melancarkan perniagaan dengan rakan kongsi China. Manfaat ini merangkumi perundingan, pelepasan kastam, pendaftaran perniagaan, pemadanan dan banyak lagi. Di CIIE, para peserta juga dapat mempromosikan jenama mereka dan memperoleh pendedahan media, dengan outlet media global yang hadir setiap tahun untuk melaporkan trend, produk dan inovasi terkini yang dipamerkan di ekspo tersebut. Dalam ketiga-tiga edisi pertama, lebih 10,000 orang wartawan telah membuat liputan tentang ekspo tersebut. CIIE mempunyai pasukan perkhidmatan perlindungan harta inteleknya sendiri bagi memastikan setiap IP peserta dilindungi dengan baik.

CIIE keempat akan dianjurkan di Shanghai pada 5 hingga 10 November, oleh itu mengapa tidak merebut peluang untuk masuk ke pasaran China yang kukuh pada Tahun Lembu ini?

Syarikat-syarikat yang berminat untuk menyertai edisi keempat ini boleh mendaftar di sini:https://www.ciie.org/ciie/f/book/register?locale=en

Anda juga boleh menghubungi: ciie2021@ciie.org.

Kami berharap untuk bertemu dengan anda di National Exhibition and Convention Center (Shanghai) dalam masa 200 hari lagi.

Foto – https://ering.com.my/wp-content/uploads/2021/04/200-hari-lagi-untuk-ciie-keempat-1.jpgLogo – https://ering.com.my/wp-content/uploads/2021/04/200-hari-lagi-untuk-ciie-keempat.jpg

Sila hubungi: Nie Qingxin Tel.: +86-21-67008870/67008988

Keywords: Agriculture Computer/Electronics Food/Beverages Health Care/Hospital Household/Consumer/Cosmetics Mining/Metals Transportation Trade show news Future Events

Source: PRNEWSWIRE


OPPO Reno Ace Versi Gundam Dah Rasmi – Tampil Dengan Snapdragon 855+ & Sistem Penyejukkan ‘Dry Ice’

OPPO telah membuat kejutan kepada peminat gajet apabila mereka telah memperkenalkan peranti terbaharunya iaitu Oppo Reno Ace Edisi Gundam.

Pastinya spesfikasi telefon ini bukan calang-calang apabila ia dihadirkan dengan skrin bersaiz 6.5″. Menariknya ia menawarkan refresh rate 90Hz.

Spesifikasi dalaman pun memang tip top apabila ia dikuasakan oleh Snapdragon 855+ dan dipadankan dengan 12GB RAM dan storan sebesar 256GB berasaskan UFS 3.0.

Menariknya, ia dihadirkan dengan sistem penyejukkan Dry Ice dan disertakan dengan pengecasan pantas SuperVOOC 2.0. Menambah rencah bagi spesifikasi menakjubkan ini apabila ia turut disertakan dengan 4D Vibration.

Bukan hanya spesfikasi yang mengagumkan, rekaan luaran juga sangat unik yang mana ia direka khas diinspirasikan daripada kartun Gundam.

Namun, peranti ini ditawarkan secara terhad bagi pasaran China sahaja pada harga RMB3599 (kira -kira RM2120). Jadi sama-sama kita nantikan jika ia akan datang ke Malaysia atau tidak!

Beli Peranti OPPO Di Sini:

Artikel Berkaitan:


Akaun Spotify Digodam!

Nampaknya servis streaming muzik Spotify sudah mula diserang para penggodam yang mengambil data peribadi pengguna dan memuat naik info sensitif tersebut di dalam laman web. Beberapa orang pengguna tampil menceritakan bagaimana mereka menyedari akaun mereka diceroboh.

Salah seorang pengguna menerima gangguan log masuk ketika cuba mengakses Spotify dan diberitahu bahawa akaunnya sudah didaftarkan menggunakan email yang baru. Beliau terpaksa berurusan dengan unit khidmat pelanggan Spotify untuk menyelesaikan perkara tersebut. Ada juga pengguna yang menyedari akaun mereka diceroboh apabila melihat senarai lagu yang mereka tidak kenali muncul di dalam playlist mereka.

Spotify bagaimanapun menafikan bahawa informasi tersebut dicuri daripada sistem mereka dan kini sedang menyiasat bagaimana informasi pelanggan mereka boleh jatuh ke tangan pihak tidak bertanggungjawab.


Nikmati Kupon Domino’s Pizza Tanpa Had Bersama Keluarga Tersayang

Bermula hari ini sehingga 28 Feb 2019, Domino’s Pizza Malaysia telah menawarkan anda promosi Harga Kasih Sayang untuk macam-macam hidangan sedap dari mereka.

Kupon yang ditawarkan ini boleh digunakan tanpa had hanya perlu simpan dalam peranti pintar anda. Setiap kali pembelian pizza hanya tunjukkan kupon dalam peranti anda, maka boleh menikmati tawaran promosi yang disediakan.

Bagi pembelian atas talian pula, anda juga boleh masukkan kod promo yang ada pada kupon tersebut untuk menikmati tawaran ini.

Bagus kan?! Ajak sesiapa sahaja yang suka ya…


Jenama Wiko Mobile Dari Perancis Kini Diperkenalkan Untuk Pasaran Malaysia

Permintaan pasaran smartphone yang tinggi di negara ini telah berjaya menarik minat pengeluar smartphone dari Perancis iaitu Wiko Mobile untuk memperkenalkan jenama tersebut untuk pasaran tempatan. Dengan menggunakan prinsip keseimbangan di antara teknologi, reka bentuk, kualiti dan juga harga, Wiko Mobile telah melancarkan tiga model terbaru keluarannya iaitu FEVER, HIGHWAY PURE dan juga LENNY2. Ketiga-tiga model yang diinsipirasikan dengan “sentuhan Perancis” ini telah direka untuk menawarkan pengguna akses terhadap teknologi dan keseronokan di dalam satu peranti.

Bagi pembaca yang berminat untuk memiliki smartphone keluaran Wiko Mobile ini, ia boleh didapati melalui pengedar yang sah pada harga RM799 untuk model Wiko FEVER, RM999 untuk model HIGHWAY PURE dan hanya RM299 untuk model LENNY2. Lebih menariknya, ketiga-tiga model ini turut disediakan sekali dengan pelindung skrin dan juga casing secara percuma dalam pakej pembeliannya. Untuk mendapatkan maklumat yang lebih terperinci sila layari laman sesawang https://my-en.wikomobile.com/ atau ikuti Facebook rasmi Wiko Mobile Malaysia di https://www.facebook.com/wikomy.

Wiko HIGHWAY PURE

Aksesori original Wiko turut diumumkan seperti berikut :
Wiko FEVER :
• Fever Slim Case Jetlines (Black) – RM 59.00
• Fever Folio Back Cover Jetlines (Black) – RM 79.00

Wiko HIGHWAY PURE :
• Highway Folio Back Cover W Vision (Black/White) – RM 79.00

Wiko LENNY2 :
• Lenny2 Folio Diamond (Bleen/Coral/Bluet/Black/White) – RM 59.00
• Lenny2 Optional Battery Cover (Bleen/Coral/Blue) – RM 39.00


iphone 12 Pro Bagi Versi Emas Wanfu – Dijual Kira-kira RM654364

Caviar melancarkan dua telefon mudah alih mewah Edisi Emas 999.9. Kedua-dua telefon ini adalah Samsung Galaxy S21 Ultra 512GB dan versi iPhone 12 Pro 512GB, yang berharga kira-kira RM695519 dan RM654364.

Bukan sahaja harga yang menakjubkan, kedua-dua telefon bimbit yang dilancarkan juga berbeza dari segi bentuk. Dari gambar, belakang kedua-dua telefon adalah bar emas, dan mereka terukir dengan perkataan “999.9” dan “1000g”, yang menunjukkan jumlah emas dan berat, iaitu, terdapat dua pound di setiap satu telefon bimbit tunggal emas. Bagi hadapan telefon, tidak ada tempat yang istimewa.

Ini bukan kali pertama Caviar melancarkan produk edisi terhad emas ini. Perhiasan terdahulu juga telah membina Appleirpods yang mewah dari 18K emas, berharga $ 67,000. Di samping itu, kaviar juga telah melancarkan tiga edisi terhad PS5, yang diperbuat daripada emas, serat karbon dan kulit buaya, harga paling mahal $ 499,000.


Miliki Peranti Vivo Y15 Pada Harga Hanya RM299 Menerusi Pelan Digi Postpaid 58

Berita baik buat peminat Vivo yang ingin memiliki peranti Vivo Y15 akan tersedia untuk pembelian secara eksklusif dengan pelan Digi Postpaid 58 plan pada hanya RM299 dari 27 Jun. Pelan ini menawarkan panggilan tanpa had dan sehingga 25GB internet dengan hanya RM58.

Vivo Y15 ini pastinya sebuah peranti ini menakjubkan khususnya dari aspek bateri apabila ia menawarkan 5000mAh kapasiti bateri. Jadi anda tiada masalah ketika bermain game, menonton video atau mendengar muzik.

Spesifikasi dalaman peranti ini juga sangat baik apabila ia hadir dengan Funtouch OS 9 berdasarkan Android 9.0. Aspek memori juga boleh tahan apabila ia tampil dengan 4GB RAM dan 64GB ROM.

Paparan peranti ini juga adalah baik apabila ia dihadirkan dengan 6.35 inci Halo FullView Display pastinya akan memberikan kepuasan paparan kepada pengguna.

Aspek kamera juga tidak dilupakan apabila ia hadir dengan AI tri-kamera di bahagian belakang iaitu 13MP(Kamera Utama) + 8MP (sudut lebar) + 2MP(Depth). Kamera hadapan juga adalah sangat baik apabila ia dihadirkan dengan 16MP.

Dihadirkan dengan 2 warna iaitu Aqua Blue dan Burgundy Red pasti memukau mata yang memandang.

Bagi mendapatkan maklumat lebih lanjut, anda boleh layari laman sesawang Vivo atau Facebook Vivo.


Pesaing Terbaru HTC Vive dan Oculus Rift Dari Google

Sidang Google I/O yang menjadi tumpuan dunia setiap kali diadakan akan berlangsung minggu hadapan, dan menurut beberapa sumber salah satu pengumuman yang bakal dilakukan Google adalah pengenalan peranti VR mereka.

Sebelum ini Google mengeluarkan Google Cardboard, sebuah peranti VR bajet, tidak seperti peranti pesaing lain seperti Gear VR dan lain-lain. Selain itu anda juga boleh mencipta Google Cardboard sendiri dengan mendapatkan pelan binaan dari Internet.

Peranti VR terbaru dari Google dikatakan bakal berfungsi tanpa anda perlu menggunakan smartphone bersamanya, ini bermakna ia lebih mudah digunakan. Apa-apa pun kita tunggu seminggu lagi untuk pengumuman rasmi dari Google.


TikTok Capai Lebih 2 Bilion Muat Turun Di Seluruh Dunia!!

Aplikasi TikTok pastinya sangat trending pada ketika ini. Jadi tidak hairanlah menrut laporan daripada Sensor Tower, aplikasi ini telah dimuat turun lebih 2 bilion seluruh dunia.

Menariknya, bagi suku tahun pertama tahun ini, ia telah dimuat turun lebih dari 315 juta. Ternyata China dan India adalah yang paling ramai menggunakan aplikasi ini

Jadi, korang dah ada TikTok ke?


Tiga Pemenang Generasi Fesyen Dijemput Untuk Memperagakan vivo V9

vivo Malaysia dengan berbesar hati telah mengundang tiga pemenang daripada <Generasi Fesyen>, iaitu sebuah pertandingan pereka fesyen yang disertai oleh Wan & Mary, Seth & Luna, dan Ridzuan Alias.

Tujuan mereka diundang ialah untuk membawakan enam pasang pakaian khusus untuk digandingkan dengan peranti vivo V9. Objektif vivo pada kali ini ialah membawakan jenama vivo ke hadapan merangkumi tiga aspek iaitu teknologi, antarabangsa, dan fesyen.

Wan & Mary merupakan juara didalam program <Gen F> yang dianggotai Hazzerwan Lee dan Mariam Musa yang kedua-duanya berumur 28 tahun. Wan & Mary juga pernah membuat persembahan seni di London, Dubai, Kuala Lumpur.

Seth & Luna pula adalah naib juara yang masing-masing dengan nama Irie, 29 tahun dan Jimiey, 26 tahun. Mereka berdua telah bekerjasama selama tiga tahun. Pakaian yang dibawa pula membawa elemen istimewa untuk vivo V9 Velvet Red dan Sapphire Blue.

Hanya bersendiri tanpa rakan pasukan, Ridzuan Alias berusia 27 tahun ialah seorang pengasas jenama pakaian Ridzuan Alias sendiri. Sudah berpengalaman lima tahun dalam bidang fesyen, beliau terkenal dalam mereka pakaian untuk pengantin, model, selain meminati batik.

Vivo V9 kini boleh didapati di stor konsep vivo atau wakil penjual sah seluruh Malaysia dengan pilihan warna Black, Gold, Velvet Red, dan Sapphire Blue. Tanda harga untuk vivo V9 pula ialah RM1,320 (sebelum 1 Jun) seunit.


Jottit

Jottit adalah aplikasi produktiviti yang dibina menggunakan konsep teras to-do-list dan juga nota, lantas memudahkan anda menguruskan kerja dan aktiviti seharian. Cara menggunakan aplikasi ini cukup mudah, anda perlu cipta nota baru dan pilih formatnya sama ada dalam bentuk checklists, nota ataupun kedua-duanya.

Setelah memasukkan data ke dalam nota anda, swipe separuh skrin bagi menandakan ianya sedang dilakukan atau swipe penuh tugasan itu bagi menandakan ianya sudah diselesaikan. Aplikasi ini juga menyokong fungsi 3D Touch, iCloud Sync, iPad Multitasking, Apple Watch dan Spotlight Search.

Muat Turun

iOS


Google Fit Kini Tersedia Bagi iPhone, Pantau Kadar Kecergasan Anda Sentiasa!!!

Buat pengguna iPhone yang juga pengemar penjagaan kecergasan ini berita baik buat anda apabila aplikasi Google Fit kini telah tersedia di App Store.

Menariknya, aplikasi ini membolehkan anda untuk memantau sebarang aktiviti kecergasan yang dilakukan seperti bilangan langkah yang anda lakukan, pembakaran kalori serta jarak perjalanan. Fungsi ‘Track Workout’ boleh digunakan bagi memastikan anda dapat memantau aktiviti kecergasan scara masa-nyata.

Keistimewaan aplikasi ini berbanding aplikasi yang lain adalah ia mempunyai fungsi Heart Points dan Move Minutes yang merupakan sistem permarkahan yang dilaksanakan berdasarkan kiraan langkah dan aktiviti yang dilakukan.

Markah tersebut akan diletakkan di dalam jurnal bagi memudahkan anda untuk memantau perkembangan latihan kecergasan anda.

Baca juga:


Karnival HUAWEI Service ada di sini: Jangan Terlepas Semua Perkara Baik!

HUAWEI Service karnival ada di sini. Sama ada anda pengguna baru atau lama, anda boleh menikmati aktiviti ini. Mulai sekarang hingga 12 Mei 2021, anda dapat menikmati potongan harga pembaikan, dan mendapat jaminan 90 hari, dan ruang penyimpanan Awan HUAWEI 50GB.

Pengguna Huawei boleh mendapatkan jaminan 90 hari percuma, sehingga mereka dapat terus mengoptimalkan dan menikmati fungsi yang dibawa oleh telefon mereka. Model telefon pintar yang berlaku adalah seperti berikut:

Sekiranya anda mempunyai peranti mudah alih yang telah melepasi tempoh jaminan, anda boleh menerima kupon bayaran pekerja sebanyak RM60.

Di samping itu, pengguna HUAWEI Mobile Cloud baru boleh mendapatkan HUAWEI Cloud Storage 50GB selama 3 bulan secara percuma.

Pengguna HUAWEI dapat mengganti beberapa model lama layar LCD, penutup belakang atau papan induk dengan harga promosi (termasuk alat ganti dan kos buruh).

Bagaimana untuk mengambil bahagian?

Langkah 1: Cukup kemas kini Aplikasi Sokongan ke versi terbaru, dan kemudian membukanya.Langkah 2: Di tab “Perkhidmatan”, cari sposter “Karnival Perkhidmatan HUAWEI”, dan kemudian klik untuk memasuki halaman. Pengguna boleh menebus tawaran melalui kupon yang terdapat di halaman penebusan.

Untuk maklumat lebih lanjut, sila lawati laman web atau Facebook rasmi HUAWEI.


Sudah Tiba Masanya Anda Menjadi Bintang Rock Di Ruang Tamu Rumah

Pernah mempunyai impian menjadi bintang rock? Masih belum terlambat untuk anda merasai sensasi glamor dan kemegahan seorang bintang rock kerana permainan muzik terkenal Rock Band kini sudah hadir dalam versi Virtual Reality.

Sekitar 9 bulan yang lalu, pembina permainan telah memuat naik teaser Rock Band VR dan ia menerima reaksi yang sangat positif dari peminatnya. Terbaru, permainan tersebut membuat kemunculan istimewa dalam acara Tokyo Game Show.

Buat masa kini pembina permainan hanya membangunkan permainan untuk instrumen gitar sahaja, menurut mereka, amat penting bagi pihaknya menjadikan permainan instrumen gitar solid dan stabil sebelum meluaskan lagi aspek permainan kepada instrumen lain. Selain itu, versi demo yang dibangunkan ketika ini hanya menyokong permainan perseorangan sahaja.


Wajib Beli! 10 Sebab Power Kenapa Korang Perlu Memilih vivo V15 – Part Paling Last Buat Ramai Terkejut

Benda ni mungkin normal, bila bercakap mengenai smartphone yang baru keluar…Mesti ada mulut-mulut akan bertanya: Eh! Apa yang bestnya telefon ni? Okay ke kamera telefon ni? Okayyy, relax. Mungkin apa yang kami sebutkan tadi antara persoalan yang sering kali bermain di kepala. Tapi, percayalah korang tidak akan menyesal kalau memilih vivo V15 dan inilah sebabnya…

Bukan satu, bukan dua tapi tiga kamera utama! vivo V15 ditanam tiga kamera utama pada bahagian belakang dengan lensa 12MP (f/1.78) + 8MP (f/2.2) + 5MP (f/2.4) yang super canggih. Gabungan lensa ini mampu menghasilkan gambar yang jelas dan tajam tanpa noise. Confirm gambar yang korang ambil stunning sebiji macam photographer professional!

Tidak ketinggalan, V15 juga mempunyai sejumlah ciri-ciri berasaskan AI di dalamnya seperti AI Face Shaping – berfungsi untuk menyempurnakan wajah dalam foto dan AI Body Shaping – menjadikan bentuk badan seseorang lebih menarik.

Kamera V15 juga dipasang dengan lensa sudut lebar 8MP (AI Super Wide-Angle) dan ia memperluaskan pandangan anda hingga 120 darjah. Dengan adanya lensa ini, korang kini tidak perlu lagi berapat-rapat semata untuk bergambar.

Bahkan, gambar OOTD korang pastinya menjadi lebih menarik dengan efek pemandangan lebih luas! Aduhai, sungguh menggoda. Tak perlu pening-pening, pilihan yang mudah, kan?

Berita gembira untuk yang suka selfie! V15 tidak hanya memiliki kamera utama yang hebat, ia juga didatangkan dengan kamera selfie 32MP (f/2.0) dengan prestasi yang tiada tandingan. Dengan hanya satu klik, korang boleh mengambil selfie yang cantik dengan butiran muka yang jelas tanpa aplikasi tambahan.

Istimewanya lagi, V15 menggunakan konsep kamera selfie timbul bagi mendapatkan nisbah skrin-ke-badan yang tinggi sehingga 90.95%. Biar betul? Memang best weyyy!

Bukan nak propa tetapi tenyata ini kebenarannya. Dengan V15, kini korang tidak perlu risau mengenai masalah penyimpanan tidak cukup kerana memori disediakan adalah besar. V15 memiliki memori 6GB RAM bersama 128GB simpanan dalaman – membolehkan korang simpan lebih banyak data dan memudahkan kerja ‘multitasking’. Masih tidak cukup? Jangan risau! Slot mikro SD turut disediakan – boleh dikembangkan sehingga 256GB. Terbaik oiii!

V15 juga boleh dikira khusus untuk kaki ‘gamer mobile’ – dilengkapi ciri Mod Mode 5.0. Melaluinya permainan akan lebih lancar dan Dual-Turbo pula dapat mengurangkan frame-drop hingga 300%. Peh! Cayalah vivo…

Bosan dengan sokongan slot kad hibrid? Rasa benda ni remeh? Haa..V15 dibina dengan tiga slot kad secara berasingan. Ini membolehkan anda meletakkan dua nano SIM dan kad mikroSD secara serentak. Jadi, tenang-tenang saja okay!

V15 diperkemaskan dengan rekaan yang eksklusif dan tampak mewah. Badan telefon ini dilihat tidak terlalu besar atau terlalu kecil, sebaliknya sedap untuk dipegang dan simpan dalam saku poket. Yang bestnya lagi, V15 memang sesuai untuk korang yang suka melakukan tugasan menggunakan smartphone.

Eh! Kenapa? Sebabnya, ia dibina dengan paparan penuh bersaiz 6.53 inci yang mampu memberikan lebih kepuasan tontonan dan kualiti warna terhasil memang tidak diragui. Puas hati weyyy…Barulah sedap mata memandang, nak stalk instagram crush pun boleh fokus!

Seolah-olah sudah menjadi kebiasan, salah satu perkara yang selalunya dititik berat adalah jangka hayat bateri. Dengan bateri kapasiti 4,000mAh pada V15, kini korang tidak perlu bawa powerbank lagi.

Bukan calang calang ya…V15 dilengkapi teknologi pengimbas capjari fizikal yang seksi di belakang peranti. Korang hanya perlu letakkan jari pada pengimbas dan ia akan membuka kekunci pada smartphone dalam masa yang sangat pantas…Wuhuuu, pantas! Tidak perlu risau lagi…File peribadi korang pasti selamat!

Bagi menambahkan pengalaman pengguna, V15 mempunyai pembina Google yang terbina, jadi korang boleh mendapatkan bantuan pada bila-bila masa dengan hanya menggunakan arahan suara ringkas. Dengan V15 juga, korang boleh mengedit video dengan baik seumpama professional menerusi video editor!

Part ni memang paling best, bergetar-getar tulang rusuk bila tahu tahu pasal benda ni…Harga V15 sememangnya terbaik, murah dan berbaloi-baloi iaitu RM1,299 (RM1,399) sahaja! Dengan pelbagai kelebihan dan keunikan tersen diri, harga yang ditawarkan sangat berpatutan. Ditambah dengan hiasan warna memukau seperti Topaz Blue dan Glamour Red, kini korang boleh bergaya seperti superstar!

Jom beli vivo V15?


Google Drive Kini Turut Dihadirkan Dalam Bentuk PWA!!!

Buat yang tidak tahu, google kini telah menawarkan Google Drive dalam bentuk aplikasi web progresif yang dikenali sebagai PWA.

Bagi pengguna yang menggunakan pelayar web yang menyokong PWA, Google Drive akan muncul dan terlihat pada bahagian bar carian dan anda boleh memasang aplikasi Google Drive dalam bentuk PWA. Jika tiada, tekan simbol menu 3 titik dan pilih ‘Install Google Drive’.

Bagi yang tidak mengetahui, pengguna yang menggunakan Chrome atau Android yang mempunyai kapasiti memori yang kecil, anda digalakkan menggunakan PWA ini.


Samsung Memperlihatkan Video Teaser Pertama Galaxy Note 8

Kepada peminat siri ‘Note’, penantian anda semakin berakhir apabila Samsung telah memuat naik sebuah video teaser pertama untuk Galaxy Note 8. Apa yang dapat dilihat daripada video teaser ini, Samsung bakal menawarkan inovasi terkini dengan teknologi yang mustahil ada pada telefon pintar hari ini.

Samsung juga menampilkan rekaan ikon seumpama Samsung Galaxy S8, yang mana menyokong rekaan bezel nipis dengan teknologi Infinity Display. Malah ia juga hadir dengan sebuah S-Pen yang menjadi keunikan pada siri ‘Note’. Nantikan maklumat terkini mengenai pelancaran rasmi Samsung Galaxy Note 8 yang akan berlangsung pada 23 Ogos 2017, di New York.


Anda Kini Boleh Bermain Secara Dalam Talian Menerusi Kemaskini Super Mario Party!

Ada satu perkara yang menarik mengenai permainan Super Mario Party yang mana menerusi kemaskini terbaharu, anda boleh memainkannya secara dalam talian.

Apa yang anda perlukan adalah melanggan Nintendo Switch Online dan rakan anda juga perlu memuat turun permainan tersebut.

Anda mod yang hadir adalah Mario Party, Partner Party dan Free Play. Layari laman sesawang Nitendo untuk mengetahui maklumat lanjut.


Uber Menawarkan Servis KLCC Express

Memandu di sekitar Kuala Lumpur terutamanya di KLCC merupakan satu masalah jika anda ingin cepat menghadiri temu janji, mesyuarat dan lain-lain. Bukan sahaja keadaan trafik yang sentiasa sesak, malah untuk mendapatkan tempat letak kereta juga amat sukar.

Kini Uber memperkenalkan pakej KLCC Express yang menawarkan kadar rata RM 5 kepada mereka yang menggunakan servis tersebut di sekitar KLCC. Namun servis ini hanya ditawarkan pada hari Isnin hingga Khamis pada pukul 4 petang – 8 malam. Apa yang anda perlu lakukan adalah lancarkan aplikasi, pilih lokasi dan klik Request KLCC Express. Seorang pemandu Uber akan datang untuk mengambil anda dalam masa yang singkat dan membawa anda ke destinasi yang ingin dituju.


[TIP] Gboard, Himpunan Tip Menarik

Selepas hampir tujuh bulan diperkenalkan pada peranti iOS, akhirnya aplikasi papan kekunci Gboard telah tiba pada peranti Android. Kemunculan Gboard telah dibuat bagi menggantikan aplikasi papan kekunci Google Keyboard dan ia menampilkan beberapa pembaharuan dan penambahbaikan padanya. Pastinya ada di antara pengguna Gboard di luar sana tidak kira sama ada pemilik peranti iOS mahupun Android yang hanya setakat memuat turun dan menggunakan papan kekunci eksklusif dari Google ini tanpa mengoptimumkan fungsi menarik yang ditawarkan. Jadi bagi membantu anda untuk menggunakan aplikasi papan kekunci Gboard ini secara optimum, lihat senarai di bawah…

Fungsi utama yang membezakan dan sekaligus menjadikan Gboard lebih istimewa berbanding papan kekunci yang lain adalah sokongan carian pantas yang sangat praktikal untuk anda gunakan apabila diperlukan. Apabila sedang menaip mesej dan ingin berkongsi sesuatu maklumat seperti restoran terdekat, ramalan cuaca, keputusan perlawanan bola sepak dan sebagainya, kebiasaannya kita terpaksa membuka aplikasi berasingan seperti Safari ataupun Chrome untuk membuat sesuatu carian yang diinginkan.

Tetapi kini dengan Gboard, anda tidak lagi perlu berbuat demikian kerana ia telah dilengkapi dengan fungsi carian terbina-dalam Google Search melalui penyediaan ikon G pada papan kekunci. Ini bermakna anda boleh terus membuat apa jua carian dengan menyentuh ikon tersebut dan kemudian taip sahaja carian yang ingin dibuat. Lebih menariknya, keputusan carian akan dipaparkan dalam bentuk kad mirip seperti Google Now dan anda boleh terus mengongsikan hasil carian itu dengan menekan butang Share yang disediakan. Bersebelahan dengan butang itu juga turut disediakan dengan pelbagai butang menu tambahan yang lain bergantung kepada carian yang anda buat.

Penggunaan emoji sememangnya sangat meluas dan ia bukan sahaja digunakan ketika berbual di dalam teks mesej, tetapi turut digunakan di dalam ruangan komen pada laman sosial. Bahkan lebih ramai di antara pengguna peranti mudah alih menggantikan penggunaan teks dengan emoji bagi menggambarkan perasaan mereka pada ketika itu. Sungguhpun begitu, sokongan emoji yang terlalu banyak adakalanya agak mengelirukan kerana ada di antara pengguna yang tidak mengetahui apakah emoji yang sesuai untuk digunakan untuk menunjukkan reaksi tertentu. Kini dengan adanya sokongan fungsi carian emoji pada Gboard, anda sudah tentunya boleh menguasai penggunaan emoji yang bersesuaian dengan situasi dengan lebih mudah dan pantas.

Untuk mengakses fungsi carian emoji ini, anda hanya perlu klik pada ikon emoji yang terdapat pada bahagian bawah paparan Gboard. Kemudian anda boleh lihat terdapat satu ruangan khas iaitu ‘Search emoji’ pada bahagian atas dan klik sahaja pada ruangan tersebut untuk memulakan carian emoji bagi mewakili perasaan anda pada ketika itu. Namun begitu, carian emoji ini hanya terhad dalam Bahasa Inggeris sahaja.

Sebelum ini Google telah menawarkan sokongan GIF terbina-dalam pada papan kekunci Google Keyboard terhad untuk peranti yang menyokong Android 7.1 sahaja, tetapi kini fungsi itu sudah boleh digunakan pada mana-mana peranti Android dengan sokongan Gboard. Apa yang menariknya, kini anda boleh terus mencari dan mengongsikan fail GIF ketika sedang menaip melalui penyediaan menu tersebut apabila anda menekan butang emoji. Anda hanya perlu menaip sahaja fail GIF yang diingini dan hasil carian akan dipaparkan secara automatik. Namun begitu, tidak semua aplikasi boleh menyokong fungsi GIF ini dan ia terhad untuk aplikasi permesejan tertentu seperti Facebook Messenger, Hangouts dan juga iMessage sahaja.

Selain daripada fungsi ramalan teks ketika menaip dan juga pembetulan teks secara automatik, aplikasi papan kekunci Gboard telah menawarkan satu lagi fungsi yang telah diberi nafas baru iaitu ‘Glide Typing’ bagi menggantikan fungsi ‘Gesture Typing’ sebelum ini. Bagi pengguna yang baru mencuba papan kekunci Google Keyboard terutamanya Gboard, fungsi ini sememangnya sangat membantu dalam melancarkan proses menaip kerana anda hanya perlu meleretkan jari pada setiap huruf bagi mendapatkan perkataan yang diingini.

Lebih menariknya, anda juga boleh menggunakan fungsi kawalan tambahan seperti menyentuh simbol X dan meleretkannya ke kiri untuk memadam kesemua teks yang telah ditaip dengan lebih mudah. Selain itu, anda juga meleretkan jari di atas permukaan spacebar untuk dijadikan sebagai cursor untuk proses menyunting teks.

Sekiranya anda sering berkomunikasi di dalam beberapa bahasa berbeza ketika menaip menggunakan smartphone, pastinya anda menyedari ia bukanlah sesuatu yang praktikal kerana anda perlu bertukar-tukar input bahasa ini secara manual. Tetapi kini Gboard berjaya menyelesaikan isu tersebut dengan sokongan sehingga tiga input bahasa berbeza secara serentak. Ini bermakna anda hanya perlu memilih sehingga tiga bahasa dan kini anda bebas menaip mana-mana bahasa tanpa perlu bersusah payah untuk menukarnya secara manual. Bahkan anda juga boleh menaip menggunakan ‘bahasa rojak’ ketika menaip teks mesej tersebut.

Tidak dinafikan lagi bahawa kebanyakan peranti menampilkan papan kekunci yang mengasingkan antara huruf dan juga nombor, bahkan kaedah ini juga biasa dipraktikkan pada papan kekunci standard yang diperkenalkan pada smartphone. Pada pendapat kami, pengasingan huruf dan nombor pada papan kekunci sedikit sebanyak mengganggu kelancaran ketika menaip. Jadi ia tidak menjadi isu dengan Gboard kerana anda sebenarnya boleh mengaktifkan barisan khas untuk menempatkan nombor pada bahagian atas papan kekunci. Untuk mengaktifkannya, anda boleh mengakses Gboard Keyboard Settings → Preferences → dan klik pada menu pilihan Number row.

Apabila anda menggunakan smartphone dengan saiz paparan skrin yang besar, proses menaip menggunakan sebelah tangan sememangnya sangat mencabar. Untuk pengetahuan anda, Gboard telah menyediakan fungsi khas bagi memudahkan proses menaip dengan sebelah tangan yang dikenali sebagai ‘One-Handed’. Fungsi ini sebenarnya boleh terus diaktifkan pada setiap masa dengan mengakses Gboard Keyboard Settings → Preferences → Layout dan klik pada menu ‘One-Handed Mode’. Tetapi sekiranya anda hanya ingin menggunakan mod ini apabila diperlukan sahaja, anda sebenarnya boleh klik butang Enter selama beberapa saat dan leretkannya ke kiri skrin atau klik ikon G dan klik pada ikon ‘One-Handed Mode’. Anda juga boleh menukar kedudukan papan kekunci itu untuk kesesuaian tangan kiri atau kanan dengan menyentuh ikon anak panah yang disediakan.

Bosan dengan penampilan tema papan kekunci ketika menaip?! Dengan Gboard anda bebas menukar penampilan tema papan kekunci anda sehingga 18 warna berbeza secara percuma. Lebih istimewanya, anda juga sebenarnya boleh menggunakan apa jua imej yang terdapat di dalam galeri smartphone. Untuk mengakses fungsi penukaran tema ini, anda hanya perlu mengakses Gboard Keyboard Settings → Theme atau cara paling mudah adalah dengan menyentuh ikon G dan klik pada ikon Theme.


Celcom Terbaik Dalam Perkhidmatan Rangkaian 4G – Laporan Dari OpenSignal

Satu laporan dari OpenSignal mengenai Malaysia Mobile Network Experience Report September 2019, memaparkan Celcom merupakan telco yang menyediakan perkhidmatan rangkaian 4G terbaik (87.7%) diikuti oleh Maxis (82.7%), Unifi (81.2%), Digi (78.5%) dan U Mobile (72.3%).

Selain menerima nobat dalam rangkaian 4G, Celcom juga terbaik dalam pengalaman video diikuti oleh Maxis, Digi, Unifi dan U Mobile, serta terbaik dalam pengalaman latensi. Bagi Maxis pula, telco ini dinobatkan rangkaian 4G terbaik dalam pengalaman muat naik dan muat turun.

Apa komen anda terhadap laporan ini? Jom kongsi dengan kami.


Jangan Lupa Pre – Order OPPO A9 2020 & ‘Grab’ Hadiah Hebat Bernilai Sehingga RM258!

Tik tok tik tok! Masa yang ditunggu bakal tiba. OPPO A9 2020 akan mendarat ke pasaran tempatan hari ini (18 September 2019). Menambah keriangan ramai, OPPO memaklumkan sesi pra-tempahan untuk model tersebut juga akan dibuka bermula HARI INI!

Lebih menarik, setiap pembelian didatangkan dengan sejumlah penawaran hadiah percuma menarik bernilai hingga RM258 – termasuk jaminan perlindungan skrin (RM99) dan Exclusives OPPO Bag bernilai RM159.

Di samping itu, OPPO juga dilihat menyediakan perkhidmatan yang lebih baik untuk peminat setia! OPPO Premium VIP – program eksklusif untuk pelanggan OPPO A9 2020 yang membeli peranti daripada kedai konsep OPPO. Setiap pembelian , pelanggan layak menikmati penjimatan hebat dengan bundle berharga khas seperti berikut :

Bagi yang berminat, promosi sah sehingga 30 Oktober 2019. Maklumat lanjut, layari OPPO Malaysia dan kekal bersama eRing untuk lebih banyak promosi hebat!


Dapatkan OPPO F9 Secara PERCUMA Bersama Hadiah Menarik Dari Celcom

Selain memberi peranti baharu OPPO F9 di kedai OPPO atau rakan kongsi e-dagang, telco tempatan Celcom turut menawarkan pelan menarik sebagai altenatif kepada peminat OPPO.

Reviu >> Reviu Eksklusif: OPPO F9, 5 Fokus Utama Di Bawah RM1,399!

Hanya mendaftar pelan First Platinum 148 dan akan memiliki OPPO F9 secara percuma, tambahan kotak hadiah bernilai RM299 juga akan diberikan sementara stok masih ada. Pelanggan boleh mengambil peranti mereka di cawangan Celcom Blue Cube pada hari ini (30 Ogos 2018), yang juga merupakan hari jualan pertama di seluruh negara.

Celcom juga akan menganjurkan pertemuan istimewa “Meet and Greet Zahirah Macwilson” pada 8 September 2018 di Celcom Bluecube Iconic, Sunway. Peminat dengan dialog paling kreatif berpeluang berinteraksi dengan Zahirah dalam acara tersebut.

Maklumat lanjut layari Celcom.


Samsung Dijangka Mampu Menjual Sebanyak 100,000 Unit Galaxy S7 Di Korea Selatan Untuk Tempoh 2 Hari?!

Menurut artikel yang telah dikeluarkan oleh media tempatan Korea Selatan iaitu Yonhap News, Samsung dipercayai mampu menjual sebanyak 100,000 unit Galaxy S7 di negara itu untuk tempoh 2 hari selepas ketersediaan peranti tersebut secara komersial. Samsung Galaxy S7 yang akan dilancarkan secara rasmi pada 11 April secara serentak di seluruh dunia, dijangkakan akan terjual sebanyak 60,000 unit pada hari pertama di Korea Selatan dan diikuti dengan 40,000 unit lagi pada hari kedua selepas ianya dilancarkan. Berdasarkan kepada sumber tersebut, Samsung Galaxy S7 edge dengan paparan skrin berukuran 5.5 inci dikatakan akan menguasai 40% daripada jumlah jualan itu dan selebihnya diperolehi melalui model Galaxy S7 dengan paparan skrin berukuran 5.2 inci.

Jika dilihat pada rekod jualan Galaxy S6 dan juga Galaxy S6 edge pada tahun lalu, Samsung telah berjaya menjual sebanyak 200,000 unit pada 10 hari pertama jualannya. Antara faktor yang diyakini mampu menarik minat lebih ramai pembeli adalah kelebihan Galaxy S7 yang kini tampil dengan fungsi kalis air dan debu, kamera berkualiti dan lebih menariknya kini ia turut disediakan dengan slot kad microSD. Walau apapun jangkaan atau ramalan awal yang dibuat, rasanya adalah lebih baik untuk kita tunggu dan lihat sendiri bagaimanakah penerimaan Samsung Galaxy S7 dan juga Galaxy S7 edge ini tidak lama lagi.


Filem Pendek Acer Memenangi Red Dot Award – Juara Dalam Rekaan Komunikasi 2017

Satu acara berprestij Red Dot Award 2017 yang diadakan di Taipei, Taiwan baru-baru ini telah mengumumkan dua filem pendek Acer telah memenangi anugerah dalam kategori Rekaan Komunikasi (Communication Design 2017). Dua filem itu ialah Making Dream Possible dan The Predator 21 X Design Story.

Presiden Pemasaran Korporat, Tiffany Huang berkata, Acer telah menunjukkan komitmen dalam rekaan dan kreativiti serta bertanggungjawab dalam membangunkan inovasi semasa.

Making Dream Possible

Filem pendek ini merupakan adaptasi daripada cerita sebenar tiga anak muda dari Filipina, China, dan Selatan Afrika dengan pelbagai latar belakang masing-masing. Mereka juga berkongsi aspirasi bagaimana mereka meningkatkan komuniti di tempat tinggal mereka. Kini, dengan bantuan Acer impian mereka hampir menjadi kenyataan.

The Predator 21 X Design Story – Facing Challenges Head On

Filem pendek kedua ini pula ialah video komersial sebuah komputer riba permainan Acer Predator 21 X, sebuah peranti berteknologi tinggi khusus untuk pemain e-sukan. Efek-efek grafik yang disuntng didalam video ini sememangnya gempak.

Anugerah Red Dot telah disertai oleh 8,000 penyertaan dari 50 negara seluruh dunia dan setiap pemenang dipilih melalui undian juri yang berpengalaman.


Mi WiFi Range Extender Pro Menguatkan Sambungan WiFi Di Rumah Anda Pada Harga Hanya RM59 Sahaja!!!

Xiaomi yang kini aktif mempromosikan produk ekosistemnya kini memperkenalkan produk terbaharunya yang dikenal sebagai Mi WiFi Range Extender Pro.

Menariknya, peranti ini dapat menguatkan lagi sambungan WiFi kediaman anda kepada setiap bahagian rumah anda. Menariknya, ia menyokong kelajuan sehingga 300Mbps dan 16 peranti disambungkan pada satu masa.

Kawalan peranti ini turut boleh dilakukan menerusi Mi Home. Peranti ini dijual pada harga RM59 dan dujual bermula hari ini.


Facebook Menimbangkan Paparan Iklan Dalam Aplikasi Messenger

Sekitar suku kedua tahun ini, anda mungkin akan menerima iklan ketika menggunakan aplikasi Messenger. Berita tersebut dibocorkan beberapa sumber yang mendapat akses dokumen pekeliling yang dikeluarkan Facebook kepada beberapa syarikat pengiklanan.

Namun menurut Facebook, pengguna tidak akan merasa terganggu dengan iklan yang dipaparkan. Ini kerana syarikat / perniagaan hanya dibenarkan menghantar iklan kepada pengguna yang pernah menghantar mesej chat kepada mereka. Dalam erti kata lain ia berfungsi seolah-olah langganan email di mana anda mendapat berita terbaru tentang produk dan promosi. Pada ketika ini lebih 800 juta pengguna menggunakan servis Messenger dan dijangka ia akan terus berkembang.


Shanghai Gas Berkolaborasi dengan VeChain Perkenal Platform Tenaga-sebagai-satu-Perkhidmatan Dikuasakan Rantaian Blok Selepas Kejayaan Fasa Ujian

SHANGHAI, 1 April 2020 /PRNewswire/ — Shanghai Gas (Group) Co., Ltd, subsidiari milik penuh Shenergy Group Company Limited yang menyediakan liputan tenaga untuk kawasan Metropolitan Shanghai yang lebih besar, berkolaborasi selanjutnya dengan VeChain untuk membangunkan dan memperkenalkan projek tenaga didayakan rantaian blok. Perkongsian ini bertujuan untuk mengoptimumkan proses perniagaan, mengurangkan kos operasi, meningkatkan kecekapan rantaian bekalan dan membina ekosistem ‘Perniagaan-sebagai-satu-Perkhidmatan’ bebas kepercayaan.

Sebagai salah satu pendorong utama bagi permintaan global untuk gas asli, China menghadapi cabaran pengurusan yang berkesan daripada pasaran domestiknya. Pada tahun 2017, Suruhanjaya Pembangunan dan Reformasi Kebangsaan (NDRC) China memperkenalkan Rancangan Lima Tahun ke-13 berhubung pembangunan tenaga bagi memudahkan pembinaan rangkaian kebangsaan tenaga yang dipercayai, namun begitu, kekurangan perkongsian maklumat antara pemegang kepentingan telah mencetuskan kesukaran yang besar. Oleh itu, satu penyelesaian yang lebih telus telah menjadi satu kemestian dalam industri ini, yang mana teknologi rantaian blok telah muncul sebagai penyelesaian yang berdaya maju.

Sebagai pengusaha yang dominan dalam industri tenaga domestik, Shanghai Gas berganding bahu dengan ENN dan VeChain untuk menggunakan Penyelesaian LNG (Gas Asli Cecair) Didayakan Rantaian Blok Perintis. Berdasarkan kejayaan daripada projek perintis ini, Shanghai Gas memutuskan untuk meningkatkan kolaborasi bagi meraih lebih banyak manfaat, yang membawa kepada keputusan untuk melancarkan projek tenaga berasaskan rantaian blok yang selanjutnya.

Dalam fasa pertama projek ini, maklumat penghantaran LNG dan maklumat komponen tangki simpanan, yang menunjukkan kualiti LNG akan dikumpul dan dimuat naik ke rantaian blok VeChainThor dengan memanfaatkan Platform Data BaaS sehenti – VeChain ToolChainTM. Hasilnya, penyelesaian ini mengurangkan dengan ketara halangan maklumat dalam rantaian bekalan, menyumbang kepada proses produk yang telus dan menyediakan pangkalan data yang andal untuk pengurusan risiko LNG. Projek ini akan melibatkan semua pemegang kepentingan, secara huluan dan hiliran dalam seluruh rantaian bekalan bagi menyumbang kepada pewujudan ekosistem tenaga berasaskan rantaian blok pada masa depan.

Wabak global melibatkan pandemik COVID-19 telah mendorong permintaan yang dramatik untuk transformasi digital. Kejayaan fasa pertama membolehkan Shanghai Gas untuk mengekalkan operasi perniagaannya agar terus berjalan semasa tempoh khusus ini dan akan bertindak sebagai asas utama untuk hala tuju transformasi digital yang sepenuhnya pada masa akan datang.

Kolaborasi ini telah merangka satu rancangan strategik jangka panjang untuk menggabungkan ekosistem perniagaan ‘Perniagaan-sebagai-satu-Perkhidmatan’ didayakan rantaian blok yang komprehensif termasuk pengurusan logistik, perdagangan tenaga, produk kewangan inovatif dan melibatkan pemegang kepentingan yang utama daripada industri tenaga.

Menerusi pembangunan berterusan dan pembaharuan dalam pasaran LNG di China, pasaran gas asli yang besar dan rancak yang berpotensi dibawa oleh negara-negara sepanjang “Jalur dan Jalan” dijangkakan. Menurut Kajian Statistik BP terhadap Tenaga Dunia 2019, menjelang akhir tahun 2018, simpanan gas asli terbukti di negara-negara sepanjang “Jalur dan Jalan” menyumbang sebanyak 156.3 trilion meter padu, menempati 79.4% daripada simpanan gas asli terbukti di seluruh dunia. Negara-negara sepanjang “Jalur dan Jalan” menggunakan kira-kira sejumlah 1,685 juta tan kesamaan minyak, iaitu 51% daripada penggunaan gas asli seluruh dunia, yang mana Rusia dan China tersenarai di tempat kedua dan ketiga antara semua negara tersebut.

Tatkala inisitif “Jalur dan Jalan” berkembang maju, syarikat-syarikat yang menjadi peneraju dari segi memiliki infrastruktur dan teknologi digital yang canggih akan memainkan peranan yang penting. Sebagai pengasas bersama Persekutuan Rantaian Blok Inisiatif Jalur dan Jalan (BRIBA), VeChain yakin untuk mendayakan perniagaan dan memberi manfaat kepada semua pemegang kepentingan sepanjang “Jalur dan Jalan” dengan teknologi serta infrastruktur rantaian blok yang andal dan terbukti.

Latar Belakang Shanghai Gas (Group) Co., Ltd.

Shanghai Gas (Group) Co., Ltd. ialah subsidiari milik penuh Shenergy Group Company Limited yang menyediakan liputan tenaga untuk Kawasan Metro Shanghai yang lebih besar. Skop perniagaan Syarikat ini meliputi pelaburan, pembinaan, operasi dan jualan jaringan saluran paip gas asli, pengeluaran dan pemasaran gas yang dikilangkan secara operasi gas cecair. Syarikat ini menguasai lebih 90% pasaran gas Shanghai dengan saiz pelanggannya serta kapasiti penyimpanan & pengangkutan tersenarai di kedudukan #1 di China.

Latar Belakang VeChain

Dilancarkan pada tahun 2015, VeChain berhasrat untuk menghubungkan teknologi rantaian blok ke dunia sebenar dengan menyediakan struktur tadbir urus yang komprehensif, model ekonomi yang teguh dan penyepaduan IoT. VeChain ialah perintis aplikasi dunia sebenar menggunakan teknologi rantaian blok awam, dengan operasi antarabangsa di Singapura, Luxembourg, Tokyo, Shanghai, Paris, Hong Kong dan San Francisco. Bersama rakan strategik kami PwC dan DNV GL, kami telah menjalin hubungan kerjasama dengan banyak perusahaan terkemuka dalam industri yang berbeza, termasuk Walmart China, BMW, BYD Auto, Haier, H&M, LVMH, D.I.G, ENN, AWS, PICC, ASI dan lain-lain. Untuk maklumat lanjut mengenai VeChain, sila ikuti twitter kami @vechainofficial atau kunjungi laman sesawang kami www.vechain.com.

Keywords:  Computer/Electronics Gas Oil/Energy Utilities New products/services Blockchain

Source: PRNEWSWIRE


OPPO Mencatat Peningkatan 140% dalam Jualan Pertama untuk Siri Reno6 Terkini!

Semangat rakyat Malaysia untuk OPPO Reno6 Series yang baru semakin panas sejak dilancarkan, berkat reka bentuk, ciri-ciri berguna, dan kekuatan telefon pintar baru yang mempesonakan untuk meningkatkan permainan kreatif penggunanya.

Sejak dilancarkan kurang dari dua minggu yang lalu, minat rakyat Malaysia untuk OPPO Reno6 Series jelas – seperti yang ditunjukkan oleh peningkatan 140% penjualan yang sangat besar pada hari pertama dibandingkan dengan pendahulunya, OPPO Reno5 Series!

Dengan sambutan yang sangat positif terhadap Siri Reno6 yang baru, OPPO yakin bahawa siri Reno6 akan terus menarik minat lebih ramai rakyat Malaysia, yang lebih penting, meluaskan imaginasi dan kreativiti mereka dengan Menangkap Setiap Emosi, Dalam Potret.

OPPO Reno6 Z 5G dan Reno6 5G baru kini boleh dibeli dengan harga RM1,699 dan RM2,399 masing-masing melalui OPPO Brand Stores, OPPO’s Official Online Store, OPPO’s Official Shopee dan Lazada channel, dan merchant dan telcos yang mengambil bahagian. Promo pelancaran OPPO Reno6 dengan hadiah percuma bernilai hingga RM620 sedang berlangsung, dari sekarang hingga 21 Ogos 2021.

Untuk mengetahui lebih lanjut mengenai telefon pintar yang membantu anda Menangkap Setiap Emosi, Dalam Potret, lawati laman sesawang OPPO.


Apple Hasilkan 1 Juta Pelindung Muka Untuk Pekerja Perubatan Setiap Minggu!!

Bagi menghadapi Virus COVID 19 ini, bukan hanya tertaluk kepada forntliner, tetapi semua pihak juga. Justeru, Apple mengambil langkah proaktif apabila Tim Cook mengumumkan bahawa mereka menghasilkan pelindung muka untuk pekerja perubatan.

Mereka akan menghasilkan 1 juta pelindung muka untuk pekerja perubatan. setiap minggu dan penghantaran pertama diberikan kepada Kaiser di Santa Clara Valley.

Bukan itu sahaja, mereka turut menderma 20 juta unit topeng N95 kepada organisasi yang memerlukan.

Tahniah Apple atas usaha yang murni ini!!!


Realme U1, Model Pertama Bakal Dikuasakan Oleh MediaTek Helio P70?!

Ketika ramai yang bercerita mengenai kehebatan pemproses premium seperti Qualcomm Snapdragon, HiSilicon Kirin dan Samsung Exynos, mereka seakan lupa dengan pemproses dari MediaTek Helio. Baru-baru ini, melalui kicauan burung Realme India memberitahu bakal memperkenalkan pemproses terbarunya tidak lama lagi.

MediaTek Helio P70 akan memperkenalkan satu siri telefon pintar baru di bawah jenama Realme iaitu U1. Acara ini  dijadualkan akan berlangsung pada 28 November 2018, masa 12.30 tengah malam bertempat di India.

Sering dipandang sebagai pemproses berprestasi sederhana, telefon pintar yang dikuasakan MediaTek Helio P60 sebenarnya tidaklah mengecewakan. Oleh sebab itu, model terbaru dari Realme U1 ini patut ada dalam list anda ya! Nak tahu lebih lanjut, sama-sama nantikan pelancaran rasminya kelak.

Sumber


Nokia 8 Sudah Diperkenalkan – Dwi Kamera Zeiss, Snapdragon 835

HMD Global selaku pengendali Nokia baru sahaja melancarkan sebuah peranti induk mereka yang diberi nama Nokia 8. Apa yang perlu anda tahu ialah telefon pintar ini adalah Nokia yang pertama menggunakan cip kuasa Qualcomm Snapdragon 835. Memori RAM sebanyak 4GB dan storan 64GB telah dipadankan bersama sekaligus membantu pemprosesan lebih cekap dan efisyen.

Nokia 8 hadir dengan paparan IPS LCD 5.3 inci QHD dengan keterangan maksimum sehingga 700nits. Lengkungan di panel depan pula ialah 2.5D dan dilindungi oleh Corning Gorilla Glass generasi ke-5. Kerangka badan yang kukuh ini diperbuat daripada aluminium siri 6000 dengan ketebalan hanya 7.9mm. Peranti ini mendapat pengiktirafan kalis percikan air, IP54.

HMD Global kali ini mengutamakan fungsi kamera, oleh itu, Nokia 8 dilengkapi kamera Zeiss 13+13 Megapiksel dengan sensor warna dan monochrome serta bantuan aperture f/2.0. Penstabilan imej optikal (OIS) turut disertakan bersama Laser autofocus dan dua LED flash.

Lensa di depan pula, dibekalkan kamera 13 Megapiskel aperture f/2.0 mampu merakam video (live streaming) secara split screen khusus untuk Facebook dan Youtube yang dipanggil ciri Dual-Sight.

Sentuhan OZO yang terdapat pada pada Nokia 8 juga membolehkan pengguna merakam audio dengan kualiti yang lebih baik. Bagi memastikan Nokia 8 dapat diguna dan diuruskan dengan mudah, HMD Global telah memasukkan perisian Android 7.1 asli terus dari kotak.

Nokia 8 akan dipasarkan secara global bermula September ini, dan Malaysia antara negara yang terawal akan menerimanya berdasarkan pelancaran-pelancaran Nokia Android sebelum ini. Tanda harga yang diletakkan ialah Euro600 (lebih kurang RM3,022) sebuah.


Siri HUAWEI WATCH 3 Akan Tersedia untuk pra-pesanan pada 25 Jun: bermula dari RM1699!

Pra tempahan Siri HUAWEI Watch 3 adalah lebih awal dari 25 Jun, 10 pagi hingga 6 Julai. Pengguna yang membuat pra-tempahan dalam tempoh ini akan menerima hadiah percuma RM828. Harganya ialah:

Pengguna yang berminat untuk membuat pra-tempahan boleh pergi ke kedai dalam talian HUAWEI, kedai dalam talian Shopee dan kedai dalam talian Lazada untuk memulakan.

HUAWEI Watch 3  dilengkapi dengan skrin sentuh AMOLED melengkung besar 1,43 inci dengan piksel 326PPI, kecerahan maksimum 1000nits dan kadar penyegaran 60Hz.

HUAWEI Watch 3 menyokong lebih daripada 100 mod sukan, 6 pengiktirafan automatik sukan, dan kursus kecergasan untuk menyokong hubungan peranti. Di samping itu, ia juga menyokong fungsi seperti ketepuan oksigen darah, pemantauan tidur, pemantauan tekanan, pemantauan gula darah, pemantauan denyut jantung, pemantauan suhu pergelangan tangan, pengesanan jatuh, dan bantuan kecemasan.


Selling Simplified melantik Daniel Juanillo sebagai CFO ketika Syarikat sedang Mengalami Pertumbuhan yang Luar Biasa

Juanillo, seorang eksekutif yang berpengalaman berharap untuk memperkemas operasi, mengautomatikkan fungsi dan meningkatkan kecekapan

DENVER, 6 April 2021 /PRNewswire/ — Selling Simplified Group, Inc. (SSG), peneraju global dalam penjanaan permintaan B2B yang dipacu data, hari ini mengumumkan pelantikan Daniel Juanillo sebagai Ketua Pegawai Kewangan.

Juanillo membawa pengalaman selama lebih 30 tahun—kebanyakannya dalam jawatan kanan kewangan—termasuk sebagai Pengarah Perakaunan Serantau di Marconi Communications, Naib Presiden dan Pengawal Kewangan di Horizon Banks serta CFO di Navajo Incorporated.  Juanillo juga telah berkhidmat sebagai Perunding Pengurusan Kewangan dalam pelbagai pensijilan kewangan seperti Pensijilan dalam Jaminan Pengurusan Risiko (CRMA) dan sebagai Juruaudit Perkhidmatan Kewangan Bertauliah (CFSA).

Terkini, Juanillo yang memegang jawatan CFO kepada sebuah syarikat pengeluar CPG terkemuka telah memainkan peranan penting dalam menjana pertumbuhan pendapatan sebanyak 35% apabila beliau melaksanakan satu siri usaha automasi kewangan termasuk pelaksanaan sistem pelaporan baharu yang menjimatkan masa selama dua minggu dalam setiap kitaran pelaporan.

“Pengalaman teknikal dan pengetahuan perniagaan Dan menjadikan beliau paling sesuai untuk jawatan ini pada masa pertumbuhan syarikat ini,” kata Ketua Pegawai Eksekutif merangkap Presiden, Michael Whife. “Kami teruja kerana mempunyai seseorang yang berkaliber dalam pasukan eksekutif, dengan kemahiran kepemimpinan yang luar biasa dan sikap optimisnya yang berpengaruh.”

Sepanjang perjalanan kerjayanya yang meluas, Juanillo telah berkhidmat dalam pelbagai industri yang merangkumi perkhidmatan perbankan, telekomunikasi, kerajaan dan kewangan. Di Selling Simplified, beliau menumpukan kepada tiga matlamat jangka panjang: memperkemas operasi, mengautomasi fungsi sebanyak mungkin dan meningkatkan kecekapan.

“Ini adalah masa yang hebat dalam sejarah SSG kerana kami sedang berkembang dengan pantas dan ia merupakan pasaran yang menarik,” kata Juanillo. Beliau tertarik dengan budaya di SSG dan menyatakan bahawa jangkauan global syarikat menyumbang kepada kepakaran para pekerjanya dan pengetahuan yang mereka kongsikan. “Terdapat penekanan tentang apa sahaja yang terbaik untuk para pekerja,” beliau berkata.

Juanillo amat berharap dapat meningkatkan kecekapan yang berkaitan dengan audit akhir tahun 2021 dan melaksanakan sistem kewangan yang lebih kukuh. “Berada dalam pasukan Selling Simplified adalah seperti menghirup udara yang segar serta idea-idea adalah digalakkan dan dialu-alukan,” kata Juanillo. “Saya tidak boleh berhenti tersenyum pada setiap hari saya berada di sini.”

Juanillo berkelulusan MBA dalam Strategi dan Kewangan Korporat dari Pepperdine Graziadio Business School. Beliau menyertai Selling Simplified setelah syarikat tersebut dinobatkan sebagai salah sebuah Syarikat Swasta yang Paling Pesat Berkembang di Amerika (Fastest-Growing Private Companies in America) oleh Inc. 5000 untuk tahun kelima berturut-turut.

Foto – https://ering.com.my/wp-content/uploads/2021/04/selling-simplified-melantik-daniel-juanillo-sebagai-cfo-ketika-syarikat-sedang-mengalami-pertumbuhan-yang-luar-biasa.jpg

Keywords: Banking/Financial Service Computer/Electronics Personnel announcements Financial Technology

Source: PRNEWSWIRE


Buat Apa Simpan? Google Play Cadangkan Anda Uninstall Aplikasi Yang Tak Digunakan

Nak install aplikasi baru, tapi storage tak muat pulak?! Kemungkinan besar korang jenis macam editor juga, banyak guna aplikasi dan ada sesetengahnya guna dua tiga kali je lepas tu memang tak guna. Lambakan aplikasi sebegitu menyebabkan ruang storan peranti menjadi terhad bila korang nak install aplikasi atau fail baru.

Untuk mengurangkan masalah itu, Google telah menawarkan satu fungsi peringatan untuk anda. Apabila Google Play mengesan ruang storan anda tidak muat untuk aplikasi baru, ia akan memaparkan satu notifikasi yang menyenaraikan aplikasi-aplikasi yang tidak digunakan secara aktif, dari situ anda boleh memilih aplikasi yang anda mahu uninstall, lantas menambah ruangan stor peranti anda.


MIUI 13 Sudah Siap: Dijangka Akan Dikeluarkan Pada Bulan Jun!

Beberapa waktu yang lalu, sistem Xiaomi MIUI dikeluhkan oleh banyak netizen. Rangkaian masalah memaksa pasukan MIUI untuk mempercepat proses pembaruan berulang sistem, yang membolehkan MIUI 12.5, yang awalnya didorong sepenuhnya pada akhir April, untuk membuat debut lebih awal dari jadual.

Selain dorongan penuh MIUI 12.5, sistem baru Xiaomi juga dalam perjalanan. MIUI 13 yang baru telah didedahkan. Walaupun Xiaomi telah berulang kali menekankan bahawa MIUI 12.5 tidak kurang dari iterasi versi utama, Mi Fan jelas menantikan kedatangan MIUI 13.

Menurut berita terbaru, MIUI 13 akan dilancarkan pada suku kedua tahun ini. Dikabarkan bahawa waktu pelepasan adalah 25 Jun. Sekiranya berita itu benar, ini bermakna hanya ada lebih dari satu bulan lagi sebelum siaran daripada MIUI 13.

Untuk model yang disokong, terungkap bahawa siri Xiaomi Mi 9, Mi MIX 3, seri Redmi Note 8, seri Redmi 8 dan model berikut mungkin tidak lagi didorong. Model di atas.

Sudah tentu, semua maklumat ini hanyalah desas-desus di Internet, dan maklumat akhir belum disahkan secara rasmi!


MWC 2019: HUAWEI Lancar MateBook 13 Dan 14, Disertakan Dengan FullView Display Yang Mempersonakan

Kehangatan pelancaran peranti pada Mobile World Congress 2019 (MWC 2019) belum lagi berhenti, HUAWEI turut melancarkan 2 model komputer riba terbaharu, HUAWEI MateBook 13 dan MateBook 14 yang menampilkan FullView Display. Apa yang pasti, kedua-dua peranti ini tampil dengan saiz bezel yang sangat nipis.

Dalam aspek paparan, kedua-dua komputer riba ini tampil dengan paparan skrin sesentuh dengan saiz masing-masing berukuran 13 inci dan 14 inci serta resolusi 2160 x 1440 piksel. Kedua-dua model ini dikuasakan dengan pemproses Intel Core i5-8265U dan i7-8565U generasi ke-8.

Sistem penyejukan kedua-dua peranti ini juga adalah sangat baik apabila ia didatangkan dengan kipas Huawei Shark Fin Fans 2.0 yang lebih senyap dan sejuk. Dari aspek keselamatan pula, kedua-dua peranti ini tersedia butang kuasa dan pengecaman cap jari terbina di dalam.

Dari aspek grafik pula terdapat perbezaan bagi kedua-dua peranti ini. Bagi MateBook 13, ia disertakan dengan kad grafik Intel UHD Graphics 620 atau NVIDIA GeForce MX150. Bagi MateBook 14 pula, ia tampil dengan kad grafik Intel UHD Graphics 620 atau NVIDIA GeForce MX250 (2GB GDDR5 VRAM).

Dari aspek memori pula, MateBook 13 tersedia dengan 8GB dan storan sebanyak 256GB / 512GB. Bagi MateBook 14 pula, ia disertakan dengan memori 8GB /16GB dan storan adalah sama seperti MateBook 13.

Buat peminat HUAWEI yang ingin memiliki komputer riba ini, Matebook 13 akan mula dijual pada Februari 2019 pada harga bermula dari €999 ( kira-kira RM4611) manakala MateBook 14 pula tersedia bermula April pada harga bermula dari €1199 (kira-kira 5534).

Baca juga:


Zomato Bekerjasama Dengan Uber Untuk Peminat Makanan

Zomato, sebuah aplikasi carian restoran dan pesanan makanan telah bekerjasama dengan Uber untuk memberikan servis terbaik kepada penggemar makanan seperti anda. Melalui aplikasi Zomato, anda boleh terus mendapatkan servis Uber dengan menekan butang “ride request”  dan pemandu Uber akan membawa anda ke restoran yang telah dipilih.

Menurut Eddy Han ( Assistant Vice President of Zomato Malaysia), servis itu dilancarkan bagi memudahkan pengguna bergerak dari lokasi semasa ke lokasi restoran tanpa perlu memikirkan masalah tempat letak kenderaan dan kesesakan lalu lintas. Untuk menggunakan fungsi Uber pada aplikasi Zomato, anda perlu memilih dahulu lokasi restoran dan kemudian satu paparan alamat akan keluar beserta pilihan servis Uber. Apabila anda menekan butang “ride request” Zomato secara automatik akan melancarkan aplikasi Uber.


vivo V19 Bakal Dirasmikan Bagi Pasaran Malaysia Pada 23 April Ini!!

Peminat vivo di Malaysia jangan terkejut, apabila vivo bakal melancarkan secara atas talian peranti terbaharunya di Malaysia yang dikenali sebagai vivo V19 pada 23 April jam 6 petang.

Bagi 3 orang penonton bertuah ketika pelancaran tersebut, anda bakal membawa pulang peranti ini.

Buat yang tidak mengetahui, vivo V19 ini tampil dengan skrin yang sangat baik iaitu 6.44″ SAMOLED FHD+ pastinya memberikan tontonan terbaik.

Dari aspek dalaman pula, ia hadir dengan cip pemproses Snapdragon 712 dan dipadankan dengan RAM sebesar 8GB dan storan sebesar 256GB.

Kamera juga sangat baik apabila ia tampil dengan 48MP + 8MP + 2MP + 2MP bagi kamera belakang. Bagi kamera hadapan pula, ia dihadirkan dengan 32MP + 8MP.

Bateri adalah sangat besar apabila ia disertakan dengan 4500mAh dan tampil dengan sokongan pengecasan pantas 33W VOOC.

Jadi sama-sama kita nantikan kehadiran peranti ini.


Fitbit Memperkenalkan Fungsi Terbaru Fitbit Blaze

Fitbit Blaze merupakan salah satu model terhangat dari syarikat Fitbit pada tahun ini, kini Fitbit dengan berbesar hati telah mengumumkan sokongan fungsi terbaru yang akan diberikan kepada peranti Fitbit Blaze.

Bermula pada bulan ini, Fitbit akan mula mengeluarkan kemas kini perisian kepada semua peranti Fitbit Blaze yang akan membantu anda untuk kekal aktif di samping memberikan maklumat penting berkenaan aktiviti dan kesihatan anda.

Anda boleh menikmati fungsi berikut setelah mendapatkan kemas kini terbaru:-

Membantu anda kekal aktif dengan mengurangkan masa anda kekal statik. Ia mengingatkan anda untuk memenuhi matlamat seperti berjalan 250 langkah setiap jam (lebih kurang 2-3 minit berjalan kaki), dan akan mengucapkan tahniah kepada anda apabila anda mencapai matlamat.

Membantu anda kekal berhubung dengan aplikasi dan media yang penting buat anda. Sekarang, notifikasi dari telefon pintar anda boleh dihantar ke peranti Fitbit Blaze dengan mesej pada skrin dan amaran bergetar, termasuk pemberitahuan dari aplikasi seperti Facebook, Gmail, Instagram, Skype, Slack, Snapchat, WeChat, WhatsApp dan banyak lagi, anda juga mempunyai pilihan untuk menyesuaikan pemberitahuan yang anda terima.

5 pilihan reka bentuk muka jam baru diberikan kepada anda, sesuaikan muka jam Fitbit Blaze dengan personaliti anda.


HUAWEI Dedah Video MWC 2019, Beri Bayangan Peranti Yang Bakal Diperkenalkan

Dalam masa 3 hari lagi, Mobile World Congress 2019 (2019 MWC) bakal berlangsung dan HUAWEI dijadualkan akan mendedahkan teknologi dan inovasi yang belum pernah dilihat lagi.

Bagi meneruskan keterujaan menantikan hari tersebut, HUAWEI telah memuat naik video bagi peranti yang mungkin akan diperkenalkan.

Menerusi muat naik video ini akan menambahkan lagi keterujaan menantikan apakah peranti yang akan diperkenalkan oleh HUAWEI. Sama-sama kita nantikan.

Baca juga:


OPPO Sonica, Speaker Mewah Dengan Kualiti Audio Tanpa Kompromi

Di negara kita, OPPO lebih dikenali sebagai pengeluar smartphone dan juga aksesori mobil. Namun sebenarnya OPPO sudah lama menjadi nama besar di Amerika Syarikat dan negara-negara lain sebagai jenama yang membawakan pelbagai kelengkapan digital seperti speaker, pemain Blu-Ray dan lain-lain.

Menjelang suku akhir tahun ini, OPPO membawakan Sonica, sebuah speaker tanpa wayar yang menawarkan kualiti audio terbaik berbanding mana-mana speaker tanpa wayar yang lain. Tidak meletakkan fokus pada kualiti audio sahaja, OPPO juga mementingkan reka bentuk elegan yang membolehkan speaker ini tampil bergaya di dalam ruang rumah moden.

Anda boleh memainkan lagu dari smartphone terus ke speaker dengan menggunakan sambungan WiFi, Bluetooth, AirPlay, USB dan AUX. Kebolehan versatil ini juga dibawakan ke dalam format playback di mana ia menyokong fail MP3, FLAC, WAV, Apple Lossless dan lain-lain.

OPPO mengumumkan peranti ini akan dijual di stor pengedar mereka pada harga RM 1,299. OPPO juga memberitahu bahawa tidak lama lagi speaker Sonica ini akan dijual melalui stor atas talian.


Tim Cook: Jumlah malware Pada Android Adalah 47 Kali Lebih Daripada iOS!

Baru-baru ini, Ketua Pegawai Eksekutif Apple Tim Cook menyebut perisian hasad dan memerli Android pesaingnya.

Pada 17 Jun, menurut laporan Phone Arena, Cook menyatakan pada sebuah acara bahawa jumlah malware Android adalah 47 kali lebih banyak daripada iOS.

Tim Cook menjelaskan mengapa terdapat jurang besar antara iOS dan Android. Sebabnya ialah iOS kami hanya mempunyai satu “App Store”, dan semua aplikasi mesti dikaji dengan ketat sebelum memasuki kedai.

Tim Cook juga mengatakan bahawa kami telah memusatkan perhatian pada perlindungan privasi selama beberapa dekad, Steve Jobs mengatakan bahawa privasi adalah untuk memberitahu pengguna apa yang mereka lakukan dalam bahasa biasa.


Nikamati Baucar Menarik Bersempena vivo Fans Fiesta Dari 5 Disember Hingga 4 Januari 2021!!

Bersedia bagi jualan hujung tahun bulan ini pada 5 Disember 2020 hingga 4 Januari 2021 yang mana anda berpeluang menikmati baucar ketika virtual Fans Fiesta pertama vivo Malaysia!!

Dengan hanya beberapa langkah mudah, anda berpeluang menikmati tawaran eksklusif seperti wang tunai dan baucar diskaun dari pelbagai 50Gram, My Dream Wedding, Sttoke, Instea, Inswash, ZUS Coffee, Skinz Sanctuary, Yougurt, Junandus, Aroma La Vida, Hairover dan W Place.

Ikuti langkah ini:

Langkah 1: Daftar akaun di www.vivostore.com.my

Langkah 2: Klik ‘Leave a message’ di bahagian bawah sebelah kanan, letak nama anda dan tulis email “I want to redeem free vouchers from #vivoFansFiesta”

Langkah 3: Kemudian Klik ‘Send message’. E-vacherr akan diberikan semasa penghantaran.

Bagi mendapatkan maklumat lanjut, layari laman sesawang vivo Malaysia’s official Facebook page atau official website.